Fakta Hiburan Yang Perlu Anda Tahu Sebelum Masuk Pejabat Hari Ini (N.416)

VIDEO HARI INI: Kami suka siri penjelasan fakta menarik tentang binatang terpilih oleh Ze Frank ini dan hari ini beliau kembali untuk merungkai misteri spesies katak.

Pelakon yang menjadi bualan hangat beberapa minggu kebelakangan ini kerana telah berjaya memegang watak Batman seterusnya, Ben Affleck tampil buat pertama kali memberikan komen tentang reaksi negatif para peminat. – US Magazine

Selepas tampil dengan lagu baru semalam, Britney Spears membuat pengumuman yang beliau akan menjadi artis residen Las Vegas dan akan tampil membuat persembahan di Planet Hollywood sebanyak 50 kali setahun. Ka-ching! – Just Jared

Setelah lama menyepi tanpa album dan lagu baru, bintang remaja IU tampil dengan teaser untuk album penuhnya berjudul Modern Times yang akan muncul pada 7 Oktober ini. – allkpop

Ianya campuran lama dan baru selepas Justin Timberlake dan juga Macklemore & Ryan Lewis mendahului senarai calon MTV Europe Music Awards tahun ini yang akan berlangsung di Amsterdam dengan lima pencalonan masing masing. – EW

Black Mentor berasa pelik & hairan apabila ada pihak mempersoalkan status isteri beliau yang di’khabarkan janda sebelum berkahwin dengannya hujung minggu lalu. – Murai


Nad Zainal Nafi Sekedudukan Bersama Teman Lelaki

Ada gossip bertebaran khabarnya Nad Zainal yang kini popular menerusi siri TV Kampung Girl bersekedudukan dengan teman lelakinya, Azwan Kombos. Bosan gila introduksi.

Menurut sumber yang menyampaikan gossip ini, teman lelakinya itu yang juga merupakan artis baru sering bertandang ke kediaman Nad Zainal di Ampang, Selangor.

“Mengucap panjang saya apabila dapat tahu perkara ini, sepanjang saya berkawan dan bercinta dengannya selama ini saya tidak pernah melakukan perkara terkutuk seperti yang didakwa”

“Saya tidak nafikan yang Azwan memang datang ke rumah saya tetapi dia datang ketika kedua ibu bapa saya ada di rumah. Kalau saya berseorangan dia tidak berani untuk bertandang”

“Mungkin orang berkata begitu kerana terlihat Azman ke rumah saya pada lewat malam — kebiasaannya dia menghantar saya pulang. Maklumlah kadang-kadang saya balik rumah agak lewat kerana ada penggambaran,” tambah Nad Zainal.

Pelakon ini turut menegaskan yang tidak mungkin beliau melakukan perkara keji sebegitu kerana tinggal bersama keluarga selain pelik dengan manusia yang suka mereka reka cerita tentang hidupnya. Selamat datang ke dunia artis Nad Zainal!


The Killers Live In Malaysia Ahad Ini

Kumpulan rock terkenal, The Killers bakal membuat persembahan pertama mereka di Sepang International Circuit (SIC) Helipad pada hari Ahad bersamaan dengan 22 September ini yang mana bagi mereka yang sudah pun membeli tiket boleh masuk tepat jam 8 malam.

Kumpulan yang dianggotai oleh Brandon Flowers, Dave Keuning, Mark Stoermer and Ronnie Vannucci Jr ini popular menerusi lagu berjudul ‘Mr. Brightside’, ‘When We Are Young’, ‘Somebody Told Me’, ‘All The Things That I’ve Done’ dan banyak lagi.

Kumpulan yang mula dikenali selepas album debut mereka, Hot Fuss meletup pada tahun 2004 sehingga kini kumpulan yang berasal dari Las Vegas, Nevada berjaya mengutip hasil penjualan album sebanyak 20 juta.

Selepas Hot Fuss tanpa berhenti daripada menghiburkan peminat yang berada di seluruh dunia ketika itu, The Killers jelajah selama dua tahun dan telah membuat lebih daripada 400 persembahan. Antara lokasi persembahan yang sehingga kini diingati adalah Festival Eropah Terbesar, Glastonbury, The Reading dan juga festival Leeds dan Pukkelpop. Tidak ketinggalan kumpulan ini yang laris di lokasi berprestij Amerika Syarikat, Madison Square Garden.

Bercakap dengan pengarah Future Sound Asia (FSA) Ben Law yang turut sama mengagumi kehebatan The Killers dan persembahannya kelak adalah yang ditunggu-tunggu.

“Akhirnya kami berjaya membawa masuk lagenda rock yang disegani ke sini dan saya sebagai peminat kumpulan rock ini begitu teruja. Persembahan mereka kelak adalah yang tidak boleh dilupakan oleh para peminat mereka disini”

Bagi mereka yang masih belum sempat membeli tiket boleh dapatkannya di kedai Rock Corner Berdekatan atau secara online di www.boxtix.asia. Jomm!


Amy Search Diisytihar Muflis?

Kami sebelum ini ada juga dengar khabar angin mengatakan rocker popular ini mengalami masalah kewangan tetapi tidak mengambil peduli sangat kerana mana mungkin penyanyi yang sudah lama bertapak dalam dunia seni mempunyai masalah duit.

Dengan status lagenda rock yang beliau pegang, Amy Search pastinya tidak akan menghadapi masalah besar untuk menyelesaikan hutang peribadi. Namun, khabar yang sampai kepada kami mengatakan beliau menghadapi masalah untuk selesaikan hutang perniagaan.

Lebih tepat, Amy Search telah gagal untuk selesaikan satu hutang enam angka yang berkaitan dengan sebuah konsert jelajah kumpulan Search sekitar 2009 yang lalu dan perkara ini telah pun dibawa ke mahkamah sehingga beliau di’isytiharkan muflis.

Di atas, kami menerima satu salinan dokumen rasmi mahkamah yang di’dakwa sebagai notis pengisytiharan muflis Amy Search.

Jika perkara ini benar, kami berharap Amy Search ada rancangan sendiri untuk menyelesaikan hutang di atas kerana pastinya sulit untuk beliau melakukan urusan kewangan di masa hadapan jika perkara ini berlarutan. Hmm.


Hanez Suraya Enggan Dedahkan Identiti Lelaki Misteri, Sekadar Kawan

Hujung minggu lalu kami ada siarkan dua keping gambar Hanez Suraya mesra di tepian pantai bersama seorang lelaki yang tidak dapat di’kenalpasti identitinya & ianya akan terus misteri berdasarkan kenyataan terbaru pelakon ini.

Bercakap kepada Kosmo! hari ini, Hanez Suraya mengakui gambar itu diambil baru baru ini ketika menjayakan program Cool terbitan RTM & lelaki itu datang pada hari terakhir pengambaran sebagai kejutan buat dirinya dan bukannya bercuti bersama.

“Dia kawan saya dan saya enggan mendedahkan lebih lanjut identitinya. Dia bukan orang dalam industri dan kami berkenalan melalui kawan. Bukan mahu berahsia tapi akibat keterbukaan saya sebelum ini telah memakan diri sendiri, jadi saya memilih untuk tidak berkongsi atau perbesarkan perkara ini. Cukup orang tahu kami sedang mengenali hati budi masing-masing”

Hanez Suraya turut mengakui yang beliau masih terluka akibat putus cinta dengan Awi Rafael tetapi tidak menolak kemungkinan untuk memberi peluang kepada lelaki lain untuk muncul dalam hidupnya kalau benar benar serius.

“Apabila saya benar-benar sudah bersedia saya akan berkongsi dengan peminat saya. Buat masa sekarang, kami sering keluar bersama-sama dan doakan yang terbaik untuk kami,” tambah Hanez Suraya lagi yang turut mengakui lelaki itu sangat romantik orangnya.


Fasha Sandha Ingin Didik Anak Jadi Ahli Sukan, Tidak FIkirkan Populariti

Lama kita tidak dengar berita tentang Fasha Sandha dan hujung minggu telah berlangsung majlis akikah dan cukur jambul anak sulung beliau yang kini sudah berusia genap lima bulan, Putra Rayfal. Cepat masa berlalu.

Majlis tersebut berlangsung di kediaman keluarga suami Fasha Sandha, Jejai di Ampang & ianya dimeriahkan dengan kehadiran saudara mara Fasha Sandha sendiri yang turun dari Perlis.

Bercakap kepada Berita Harian, Fasha Sandha mengakui yang kehadiran Putra Rayfal bukan sekadar pelengkap kehidupan rumahtangga mereka tetapi juga satu anugerah yang membuat kehidupan seluruh keluarga pasangan ini lebih bermakna.

Bercakap tentang masa hadapan Putra Rayfal, pasangan ini mengharapkan anak mereka itu membesar sebagai anak yang berjasa kepada agama, bangsa dan negara.

“Kita berikan dia kebebasan untuk memilih kerjaya kelak. Kalau ikutkan, ayahnya mahu Rayfal dan abangnya, Putra Raykal menceburi sukan permotoran serta polo,” ujarnya.

Fasha Sandha turut berkongsi yang beliau kini lebih memilih dalam soal kerjaya tetapi tidak merancang untuk memperlahankan aktiviti seni beliau.

“Saya tidak lagi memikirkan populariti, sekarang adalah masa untuk saya menikmati kehidupan berkeluarga pula,” tambah Fasha Sandha lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.415)

VIDEO HARI INI: Selamat kembali dari cuti yang panjang. Banyak makan di luar hujung minggu yang lalu? Video ini akan buat anda fikir dua kali selepas ini untuk makan makanan segera.

Nampaknya kutipan jualan tiket filem ini tidak mengecewakan selain sudah meraih RM10 juta di luar negara, Vikingdom berjaya meraih lebih RM1 juta sepanjang empat hari tayangan semenjak memulakan tayangan Khamis lepas. – Harian Metro

Ketika konsert beliau di San Paulo, Brazil Beyoncé telah di’tarik jatuh dari pentas persembahan oleh seorang peminat namun penyanyi itu tidak mengalami apa apa kecederaan menurut laporan & meneruskan konsert seperti biasa. – Just Jared

Miley Cyrus dilaporkan telah berhenti menjadi follower tunangnya, Liam Hemsworth di Twitter dan ini menguatkan andaian yang hubungan mereka kini di ambang perpisahan. – US Magazine

Britney Spears telah melancarkan single terbaru beliau berjudul Work Bitch lebih awal selepas versi berkualiti rendah lagu tersebut telah bocor ke internet. – E!

Sumber tertinggi dalam YG Entertainment mendedahkan yang kumpulan kpop sensasi, Big Bang bakal melancarkan sebuah lagu baru pada Oktober ini sebelum memulakan konsert jelajah mereka di Jepun. – Soompi


Gambar: Hanez Suraya Bersama Kekasih Baru Di Pantai?

Kalau sudah seorang selebriti untuk kembali menjalani kehidupan solo, pastinya gerak geri mula di’perhati peminat yang mahu tahu siapakah gerangan orang bertuah bakal bergelar kekasih seterusnya ‘kan? Sudah seperti episod drama dalam dunia nyata.

Kami menerima dua keping gambar hari ini dari seorang peminat yang mendakwa merupakan gambar pelakon Hanez Suraya bersama seorang lelaki yang tidak di’kenali dan mereka nampak begitu mesra berlatarbelakngkan pantai nan indah.

Hanez Suraya sebelum ini bercinta dengan penyanyi Awi Rafael tetapi percintaan mereka tidak bertahan lama dan putus beberapa bulan yang lalu.

Jadi, adakah sekarag Hanez Suraya sudah bertemu dengan kekasih baru kini atau ini sekadar gambar gimik dengan seseorang yang rapat dalam hidupnya?

Dan ya, Hanez Suraya ada ke Pulau Tioman, Pahang baru baru ini dan menguatkan andaian yang gambar ini masih segar dari ladang. Enjoice?


Fouziah Gous, Zhafran Umumkan Bakal Nikah Minggu Depan

Petang tadi telah berlangsung satu sidang media khas yang di’anjurkan oleh Fouziah Gous dan tunangnya, Md Zhafran untuk mengumumkan tarikh pernikahan sekaligus perancangan majlis bahagia mereka kelak.

Selepas tiga bulan mengikat tali pertunangan, pasangan ini telah mengambil keputusan untuk bernikah pada 21 September 2013 & majlis mereka ini akan mengambil tempat di Dewan Masjid Tengku Ampuan Jemaah, Bukit Jelutong, jam 8.00 malam.

Fouziah Gous berkata yang tarikh itu telah pun d’pilih sejak tiga minggu yang lalu & memilihnya kerana semua ahli keluarga dari kedua dua belah pihak pengantin akan ada pada tarikh tersebut.

Pelakon ini turut berkata yang mereka telah memilih konsep Pakistan untuk majlis itu nanti kerana beliau sendiri mempunyai darah campuran kacukan Cina-Pakistan.

Majlis persandingan Fouziah Gous dan Zhafran pula akan berlangsung genap seminggu selepas pernikahan iaitu pada 29 September 2013 bertempat di Hotel J.W Marriot, Putrajaya.


Black Hanifah, Naquia Yasirah Selamat Bergelar Suami Isteri

Penyanyi yang dilahirkan menerusi program realiti TV Mentor, Hanifah Bin Md Hanafiah atau lebih dikenali sebagai Black Hanifah selamat diijab kabulkan dengan wanita pilihannya, Naquia Yasirah Mohd Khairi sekitar 12.06 tengahari tadi.

Pasangan yang mengenakan persalinan rona putih ini telah dinikahkan oleh Mohamad Khairi Abu Hassan yang merupakan bapa mertuanya sendiri dan disaksikan oleh Ustaz Mohammad Shukri Yaacob yang merupakan Ketua Imam Masjid Saidina Umar Al-Khattab, Bukit Damansara.

Majlis yang dihadiri seramai 200 tetamu itu telah dijalankan di Zebra Square, Kuala Lumpur.

Pihak perempuan menerima tujuh dulang hantaran berbalas sembilan daripada pihak lelaki dan mas kahwin berjumlah RM80 dengan wang hantaran sebanyak RM12000.

Pihak perempuan menerima hantaran berupa sepasang kasut berjenama Charles & Keith, beg tangan berjenama Channel, sebentuk cincin, set pewangi BVLGARI, iPad Mini, set kosmetik Kanebo, dan sepasang telekung.


Diana Danielle Sudah Banyak Terima Tawaran Kembali Berlakon

Kemunculan Diana Danielle di khalayak ramai malam tadi ketika berlangsungnya tayangan perdana filem Dampak memang menjadi buah tangan terbaik buat para media yang hadir untuk bertanyakan tentang kehidupan pelakon itu selepas berkahwin & bergelar ibu.

Dalam temubual pendek bersama media malam tadi, Diana Danielle mendedahkan yang nama anaknya adalah Muhammad dan nama itu di’pilih oleh ibu Farid Kamil selain ianya mudah dan senang untuk disebut.

“Nama anak saya Muhammad — mudah dan juga senang tapi kami panggil dia Sayang sahaja. Sebenarnya nama itu dipilih oleh nenek dia dan kami juga bersetuju dengan nama itu,” ujar Diana Danielle yang pulang ke Malaysia beberapa hari sebelum hari raya lalu.

Aktress berusia 22 tahun ini juga mengakui sudah menerima banyak tawaran untuk kembali berlakon tetapi beliau kini masih dalam berpantang dan mengakui belum bersedia untuk kembali berlakon selain tidak percayakan orang lain untuk menjaga Muhammad.

“Buat masa ini saya belum bersedia untuk kembali berlakon kerana kondisi saya yang lemah dan masih menyusukan Muhammad,” tambahnya lagi.


Bront Palarae Batalkan Resepsi Di KL Selepas Isu Nikah Tersebar

Pelakon ini tetap dengan pendirian beliau untuk hanya berkongsi kisah perkembangan kerjaya dengan peminat & seboleh bolehnya ingin mengelakkan sebarang isu peribadi menjadi perhatian — tetapi, ini dunia selebriti penuh pancaroba bukan?

Bront Palarae dalam satu temubual bersama media ketika tayangan telemovie New York Cinta berkata beliau mempunyai sebab sendiri untuk berdiam diri tentang pernikahan beliau kerana banyak hati di’sekeliling hidupnya yang perlu dijaga.

“Saya tak rahsiakan. Tapi saya nak jaga hati banyak pihak. Saya ada ramai kawan, jadi kalau katakan saya jemput beberapa orang saja, nanti yang lain kecil hati pula”

Tambah Bront Palarae lagi, beliau sebenarnya ada merancang untuk membuat resepsi perkahwinan di Kuala Lumpur menjemput rakan rakan namun ia terpaksa di’batalkan selepas kejutan yang dirancang tidak menjadi dengan isu nikah yang panas.

“Memang saya merancang nak adakan resepsi dan jemput kawan-kawan. Tetapi sedang saya merancang, tiba-tiba tersebar pula cerita yang saya sudah bernikah”

“Selepas apa yang dah berlaku ni, saya tak mungkin akan buat resepsi di Kuala Lumpur. Saya hanya akan buat majlis resepsi di Hatyai sekitar hujung tahun ini,” katanya.


Kemunculan Pertama Diana Danielle Di Khalayak Ramai Sejak Berkahwin

Ini dia Diana Danielle yang menjadi perhatian ramai dan berada dalam ‘persembunyian’ sejak perkahwinan dengan Farid Kamil pada November 2012 yang lalu.

Diana Danielle membuat kemunculan buat pertama kali sejak sekian lama menjadi perhatian para peminat & media di majlis tayangan perdana filem Dampak yang mana suaminya, Farid Kamil merupakan antara tunjang utama.

BACA: Farid Kamil, Diana Danielle Bakal Umum Nama Anak Melalui Astro


Fakta Hiburan Yang Perlu Anda Tahu Sebelum Masuk Pejabat Hari Ini (N.414)

VIDEO HARI INI: Walaupun video muzik lagu ini sangat berseni & berani, kami sebenarnya sukakan lagu Wrecking Ball oleh Miley Cyrus ini dan versi lagu ini oleh The Gregory Brothers ini boleh tahan menarik, di’sampaikan dalam gaya country. Dengarkan.

Aktress yang popular menerusi siri filem Twilight, Kristen Stewart di’khabarkan telah mengutip US$500,000 untuk tabung kebajikan ribut Sandy dengan hanya meluangkan masa 15 minit dengan seorang putera raja dari Timur Tengah. – The Wire

Walaupun drama bersiri popular, Breaking Bad akan berakhir tidak lama lagi, para peminat boleh menarik nafas lega selepas siri terbaru Better Call Saul berkisar tentang perjalanan peguam Saul Goodman di’umumkan akan ke udara di AMC. – E!

Stesen televisyen UK, BBC telah mengesahkan yang Kylie Minogue akan menyertai The Voice UK tahun hadapan sebagai tenaga pengajar di’samping will.i.am dan Tom Jones. – THR

Nampaknya karier lakonan aktress ini dalam bahaya selepas penggiat industri mendedahkan yang ianya terlalu sukar untuk bekerja dengan Katherine Heigl di’tambah lagi dengan karenah yang bukan bukan ibunya yang juga pengurus kerjaya beliau. – US Magazine

Nabila Huda dalam kenyataan terbaru berterima kasih kepada ayahnya, Amy Search atas doa beliau sehari sebelum kemalangan yang menjadi perhatian ramai Ahad lalu. Kami sangat pasti ini satu kenyataan sarkastik dari beliau. – GUA


Vikingdom Menjana RM10 Juta Sebelum Tayangan Di Malaysia

Selepas dua tahun dalam pembikinan, filem terbaru terbitan KRU Studios Vikingdom: The Blood Eclipse kini sudah berada di pawagam seluruh Malaysia dan ini mungkin sebuah filem yang perlu anda tonton hujung minggu ini.

Menurut pengarah filem ini, Yusry Abdul Halim Vikingdom telah pun berjaya menjana pulangan sebanyak RM10 juta hasil penjualan hak pengedaran filem berkenaan di Amerika Syarikat dan di 10 buah negara lain setakat ini.

Itu satu pulangan yang agak baik setakat ini buat Vikingdom yang menelan belanja sebanyak RM20 juta & ianya hanya akan memulakan tayangan di Amerika Syarikat pada 4 Oktober depan.

“Pihak Universal Pictures juga bersetuju untuk menjadi pengedar di negara-negara seperti United Kingdom, Australia, Sweden, Denmark dan Brazil,” ujar Yusry KRU ketika majlis tayangan bersama media di Sunway Pyramid semalam.

Yusry KRU menambah lagi yang rakyat Malaysia harus bangga dengan filem Vikingdom kerana ianya menggunakan 100% tenaga tempatan walaupun membariskan pelakon antarabangsa.


Syazwan Zulkifli Kesal Dituduh Bercinta Dengan Nabila Huda, Mabuk Ketika Memandu

Pelakon ini secara relatifnya senyap dari memberikan sebarag kenyataan kepada media tentang kemalangan yang melibatkan diri beliau, Nabila Huda & anaknya Keisha yang menjadi perhatian ramai minggu ini — sehingga ada dakwaan beliau melarikan diri.

Bercakap kepada Kosmo! hari ini, Syazwan Zulkifli berkata bukan niat untuk melarikan diri tetapi beliau tidak dapat di’hubungi kerana telefon bimbitnya hilang ketika kemalangan berlaku.

“Saya tidak lari atau takut sama sekali. Sebaliknya, telefon bimbit saya telah hilang sewaktu kemalangan berlaku. Saya sangat terkilan kerana pada waktu kami dalam kesusahan begitu, ada yang datang dengan cara ingin membantu tetapi rupa-rupanya punya agenda mahu mencuri”

Syazwan Zulkifli juga melahirkan rasa kesal apabila ada segelintir peminat yang menyebarkan kisah yang beliau bercinta dengan Nabila Huda hanya kerana mereka terlibat dalam satu kemalangan yang sama.

“Hanya kerana kemalangan itu, ada peminat sesuka hati membuat spekulasi sedangkan kami memang akrab. Saya mula berkawan dengan Abil sejak dia baik dengan Johan (As’ari). Takkan disebabkan kami terbabit dalam kemalangan, dengan mudahnya kami dituduh bercinta”

Selain itu, pelakon Jodoh Itu Milik Kita ini juga berasa kesal dengan tuduhan tidak berasas sesetengah pihak yang mengatakan beliau mabuk ketika memandu sekaligus menjadi penyebab kemalangan Ahad lalu.

“Secara logik, takkanlah saya mabuk pada siang hari apatah lagi saya membawa nyawa orang dalam kereta,” tambahnya yang mengakui masih rasa bersalah terhadap Nabila Huda & anaknya.


Akim Ahmad: Ibu Saya Senang Dengan Stacy

Penyanyi kelahiran AF, Akim Ahmad telah memberitahu kepada pihak media bahawa ibunya amat menyenangi sifat keperibadiaan yang dimiliki Stacy, dan Akim sebagai teman rapatnya juga turut mengakui suka akan sifat yang dimiliki Stacy.

“Saya dengan Stacy sudah lama berkawan dan kami memamg rapat sejak dari dulu lagi, semua sudah sedia maklum bahawa apa sahaja kami selalu kongsikan bersama. Selain itu ibu saya sendiri amat senang dengan Stacy,”ujarnya.

Akim turut memberitahu bahawa dia masih tidak memikirkan soal perkahwinan atau apa sahaja yang melibatkan hubungan kerana baginya biarlah dirinya mengejar cita-citanya terlebih dahulu dan apabila sudah mencapai jodohnya dia sendiri yang akan memaklumkan kepada pihak media dan peminat-peminatnya.

“Buat masa sekarang saya tidak mahu memikirkan soal perkahwinan dan sekiranya saya ada jodoh bersama Stacy saya tidak menolak tetapi apa yang saya tegaskan di sini biarlah saya memberikan fokus tentang karier saya dan saya juga merasakan benda yang sama akan Stacy lakukan iaitu fokus mengenai kerjayanya terlebih dahulu, dan kami berdua juga masih terlalu muda untuk ke arah itu”katanya.

Akim juga turut berlakon dalam klip video Musim Asmara nyanyian Soo Wincci dan ternyata itu semua pengalaman istimewa yang tidak boleh dilupakan olehnya.

“Alhamdulillah apabila mendapat tawaran dari Wincci saya terus terima kerana sememangnya saya begitu teruja untuk menjadi model dalam klip video itu dan saya juga cukup bangga apabila dipilih Wincci sedangkan ramai lagi pelakon-pelakon hebat yang lain. Saya juga cukup berpuas hati apabila klip video ini sungguh begitu cantik dan memuaskan seolah-olah saya melihat sebuah filem,” ujarnya ikhlas.


Fakta Hiburan Yang Perlu Anda Tahu Sebelum Masuk Pejabat Hari Ini (N.413)

WTF HARI INI: Kami sendiri tidak pasti apakah motif lagu ini, apatah lagi video muzik ini — tetapi masih boleh layan, lebih 16,000,000 tontonan di Youtube dalam masa seminggu.

Salah seorang ahli kumpulan Sleeq iaitu Syariff bakal mengikut jejak langkah mentornya, Aaron Aziz untuk menetap di Malaysia bermula pada Oktober 2013 ini. – mStar Online

Filem terbaru siri Pirates of the Caribbean di’laporkan telah di’tunda tarikh tayangannya dari musim panas 2015 ke satu masa yang belum ditentukan kerana isu skrip & kegagalan filem The Lone Ranger di seluruh dunia sebelum ini. – THR

Bekas pasangan suami isteri, Ashton Kutcher dan Demi Moore di’lihat terbang bersama dalam satu pesawat baru baru ini tetapi mereka kembali bersama untuk aktiviti yayasan yang mereka asaskan bersama iaitu THORN: Digitial Defenders of Children. – Just Jared

Aktress filem Blood Ties, Zoe Saldana dalam senyap senyap mengikat tali perkahwinan dengan kekasih Marco Perego dalam satu majlis kecil & tertutup di London sekitar Jun lalu. – US Weekly

Jika anda peminat drama Korea, ini sesuatu yang menarik. Aktor Lee Bum Soo dan ahli Girls’ Generation (SNSD) YoonA di’khabarkan dalam perbincangan untuk menjadi pelakon utama dalam satu drama terbaru di KBS bertajuk Prime Minister and I. – Soompi


Nabila Huda Sambut Raya Dengan Rakan Kerana Bingung Dengan Keluarga

Atau itu kesimpulan yang kami dapat dari membaca kenyataan balas Nabila Huda tentang dakwaan ibu tirinya, Nourish Hassan yang mana Amy Search kecewa apabila pelakon itu tidak pulang beraya baru baru ini. Mungkin tersalah baca.

Nabila Huda mendakwa yang sebelum tibanya Aidilfitri lalu, beliau menerima undangan untuk menyambut hari mulia itu dari ibu kandungnya di Klang & juga bapanya Amy Search yang pulang ke kampung di Johor. Dan, beliau bingung untuk membuat keputusan.

“Dek kerana sukar untuk membuat pilihan di antara kedua-duanya, akhirnya saya pun memilih untuk bertukar angin dan beraya di negara jiran, Singapura bersama rakan-rakan saya. Boleh tahan meriah juga sambutan di sana,” ujar Nabila Huda kepada portal Murai.

Pelakon drama bersiri Teduhan Kasih ini juga berkata yang beliau ada menghantar SMS untuk mengucapkan selamat hari raya dan memohon maaf kepada Amy Search tetapi sehingga ke hari ini tiada berbalas — selain gagal untuk menembusi talian telefon bapanya itu.

“Tapi, tidak mengapa kerana jika diizinkan Tuhan, saya dan Keisha boleh sambut raya bersama mereka di tahun akan datang,” tambahnya lagi.


Farah AF Pula Diisytihar Muflis?

Kalau benar apa yang di’katakan ramai ini, nampaknya kita ada dua selebriti yang diisytihar muflis dalam masa terdekat ini. Awal Ogos 2013 lalu vokalis kumpulan MOJO, Aweera mengaku yang dirinya berstatus muflis.

Seorang penggiat forum Cari mengirimkan sekeping gambar hari ini menunjukkan satu keratan notis di sebuah akhbar tempatan yang merujuk kepada individu dengan nama Farah Diana Binti Anuar, err .. diisytihar muflis?

Ini menimbulkan spekulasi yang individu di’maksudkan dalam notis itu adalah Farah AF kerana nama penuhnya sama dengan apa yang di’paparkan. Farah AF baru baru ini mencuri tumpuan para peminat hiburan dengan satu tuduhan yang kemudian beliau nafikan.

Seorang lagi penggiat forum Cari mendakwa alamat yang tertera paa notis itu merupakan alamat rumah ibu bapa Farah AF — adakah benar itu dirinya atau sekadar kebetulan individu lain dengan nama yang sama? Hmm.


Nora Danish Terkejut Dengan Isu Skandal Adi Putra

Kenapa tiba tiba Nora Danish di’kaitkan dengan kisah skandal Adi Putra ini? Tahun lepas ketika rumahtangga Adi Putra goyah & hampir bercerai, Nora Danish di’gossipkan sebagai antara faktor kepada keretakan hubungan pasangan itu.

Itu cerita lama & pastinya apabila kontroversi sekali lagi melanda rumahtangga Adi Putra, komen daripada Nora Danish pasti menjadi perhatian & pelakon itu mengakui beliau terkejut.

“Saya tak nak komen lebih mengenai isu ini dan biarlah siasatan penuh dijalankan dahulu. Apa yang boleh saya katakan kini, secara peribadi, saya tidak percaya dan agak terkejut apabila mengetahui mengenai isu ini”

“Saya pernah juga mengalami situasi yang sama di mana saya difitnah oleh orang dan sudah tentu saya juga tidak mahu diganggu oleh sesiapa dan memerlukan masa bagi meredakan keadaan,” katanya yang di’temui di tayangan media filem Lagenda Budak Hostel.

Nora Danish juga berkata yang beliau ada menghantar SMS kepada Adi Putra dan isterinya supaya kuat dan tabah menghadapi dugaan yang melanda sekarang ini.


Fakta Hiburan Yang Perlu Anda Tahu Sebelum Masuk Pejabat Hari Ini (N.412)

VIDEO HARI INI: Kalau anda pengikut tegar trend semasa internet pasti anda tahu akan video twerking paling gagal dalam sejarah ini — dan rupanya ia merupakan satu video viral ciptaan hos rancangan lewat malam popular, Jimmy Kimmel.

Bintang remaja, Vanessa Hudgens tampil penuh glamor sebagai penghias muka hadapan Marie Claire terbaru & dalam temubual bersama majalah itu beliau mengatakan mahu menggenggam Oscar & mempunyai anak sendiri sebagai satu impian satu hari nanti. – Just Jared

Sharon Osbourne dalam rancangan bual bicaranya baru baru ini mendedahkan beliau pernah mempunyai hubungan dengan hos sensasi Jay Leno di awal kemunculan dalam dunia hiburan & sebelum bergelar ahli keluarga Osbourne. – US Magazine

Walaupun berada dalam senarai individu & wanita paling berpengaruh di dunia, Oprah Winfrey baru baru ini mendedahkan yang beliau sebenarnya seorang yang takutkan belon. – People

Mungkin bukan untuk anda semua tetapi pastinya peminat Infinite ingin tahu yang kumpulan ini akan menghabiskan masa lebih seminggu di Amerika Syarikat untuk siri konsert jelajah mereka di’sana termasuk New York & California. – Soompi

Kumpulan art-pop dari Iceland, Sigur Rós dilaporkan bakal membuat kemunculan istimewa dalam musim keempat Game of Thrones tidak lama lagi nanti. – EW


Amy Search Sedih Bila Nabila Huda Tidak Balik Beraya, Tiada Pesanan

Nampaknya ada kisah di’sebalik kenyataan Amy Search yang mengatakan kemalangan menimpa Nabila Huda & anaknya, Keisha merupakan petanda kecil dari Tuhan untuk diri anaknya itu.

BACA: Amy Search Anggap Petunjuk Kecil Dari Tuhan Untuk Nabila Huda

Isteri Amy Search & juga ibu tiri Nabila Huda, Nourish Hassan mendedahkan yang suaminya itu pernah meluahkan rasa sedih selepas anaknya itu tidak pulang beraya pada Aidilfitri yang lalu.

“Sebagai isteri, saya tahu isi hati sebenar abang Amy yang berkata sedemikian rupa terhadap anaknya itu. Mungkin segalanya berpunca daripada sikap Nabila sendiri yang hingga kini tidak pulang beraya dan mengirimkan sebarang pesanan SMS Aidilfitri memohon maaf.

“Pagi sebelum kemalangan terjadi, abang Amy ada meluahkan kesedihan dan bertanya adakah Nabila sudah lupakan dia selepas berada di puncak kerjaya sebagai artis”

“Abang Amy sudah berusia 55 tahun dan bapa mana yang tidak berkecil hati jika anak tidak mengingatnya langsung pada hari raya”

“Dia juga berdoa agar Allah tunjukkanlah sedikit pengajaran terhadap anaknya itu. Saya harap dengan apa yang terjadi, Nabila sedikit-sebanyak akan berubah,” cerita Nourish.

Menurutnya lagi, Amy Search sangat berkecil hati apabila Nabila Huda tidak pulang berhari raya ke rumah tetapi rela meluangkan masa di rumah rakannya di Singapura.


Anne Ngasri Selamat Lahirkan Anak Keempat, Dilantik Ketua Puteri UMNO

Bunyi macam misleading walaupun itu bukan cara kami, tetapi benar Anne Ngasri telah pun berjaya memegang jawatan Ketua Puteri UMNO bahagian Dataran Merdeka selepas dia dilantik dalam satu mesyuarat cawangan itu baru baru ini.

Kami tidak pandai tentang hal politik apatah lagi isu pertandingan jawatan ini. Bacaan lanjut untuk anda yang ingin tahu ada di blog Warisan Bonda.

Itu satu perkara, lagi satu menerusi akaun Twitter hari ini Anne Ngasri mengumumkan yang beliau telah selamat melahirkan seorang bayi lelaki pada 9 September 2013 yang lalu.

Bayi seberat 3.4 kilogram ini merupakan anak keempat Anne Ngasri dan yang pertama hasil perkahwinan beliau dengan suaminya, Mohd Sumali Reduan pada bulan Disember tahun lalu.

“Syukur alhamdulilah pada 9 Sept. 2013 saya selamat melahirkan baby boy 3.4kg. Terima kasih kepada semua yang mengucapkan tahniah”

Tahniah buat Anne Ngasri & Mohd Sumali sekeluarga atas berita gembira ini.


Erra Fazira Tunggu Masa Untuk Dedah Spekulasi Rumahtangga

Tahun tahun kebelakangan ini, kalau bercakap tentang Erra Fazira pastinya tidak akan lari akan persoalan isu rumahtangga beliau yang sehingga hari ini masuh belum ada jawapan pasti.

Erra Fazira bercakap kepada Murai baru baru ini yang beliau kecewa apabila kisah peribadinya di’tokok tambah dan ianya lebih memburukkan keadaan.

“Buat masa ini saya sibukkan diri dengan penggambaran drama untuk mengelakkan daripada terbeban dengan memikirkan perkara yang melibatkan peribadi saya yang menjadi bualan umum,” jelasnya lagi yang percaya masih berhutang penjelasan dengan orang ramai.

Erra Fazira juga percaya apabila sampai masanya nanti, semua persoalan tentang spekulasi rumahtangganya akan terjawab jua — “..apabila semuanya jelas saya tidak mahu lagi bercakap pasal perkara ini” — tambahnya lagi.

Hasil perkongsian hidup Erra Fazira dengan suaminya, Engku Emran mereka telah dikurniakan seorang anak perempuan, Engku Aleesya yang kini berusia empat tahun.


Terlalu Kecewa, Syamsul Yusof Berniat Berhenti Mengarah Filem

Kisah Syamsul Yusof tetapi kenapa wajah ayahnya yang terpampang di’atas? Kerana Syamsul Yusof tidak hadir ke majlis tayangan bersama media untuk filemnya sendiri, KL Gangster 2.

Bercakap kepada media malam tadi, Datuk Yusof Haslam memaklumkan yang anaknya itu tidak dapat hadir ke majlis tayangan semalam kerana masih tertekan dengan isu cetak rompak KL Gangster 2 yang terjadi beberapa minggu yang lalu.

“Emosi Syamsul belum stabil. Jiwanya terganggu akan kejadian rompakan digital terhadap filem KL Gangster 2. Saya faham dengan situasi yang dihadapinya itu”

Dalam majlis yang sama, Yusof Haslam juga ada mendedahkan luahan hati anaknya itu yang mahu berhenti mengarah filem selepas kejadian KL Gangster 2 di’sabotaj ini.

“Tapi yang saya risau, dia kata dia nak tarik diri daripada industri filem. Dia dah tak mahu terus mengarah lagi. Syamsul ni jenis degil, kalau dia kata dia nak buat sesuatu tu, dia akan buat. Ini yang cukup membimbangkan saya,” tambah Yusof Haslam.

Yusof Haslam menambah lagi jika benar Syamsul Yusof menarik diri dari dunia perfileman Malaysia, ianya satu kehilangan yang sangat besar kerana pengarah muda itu punyai potensi yang tinggi selain mempunyai barisan filem yang berjaya sebelum ini.

“Jika dia betul-betul tarik diri, sudah pasti ia satu kehilangan besar industri perfileman tanah air. Ramai yang datang kepada saya dan memberitahu bahwa saya bertuah mempunyai anak seperti Syamsul yang dapat meneruskan legasi empayar perniagaan saya”

“Saya harap dengan sokongan para penonton terhadap sambutan filem ini di pawagam, dapat mengembalikan semula semangatnya. Saya harap dia tak silap perhitungan & tak putus asa”

KL Gangster 2 akan ke pawagam seluruh negara pada 3 Oktober 2013 ini.


Adi Putra: Saya Masih Sayang & Cintai Isteri Saya

Berhubung kontroversi melibatkan Adi Putra menjalinkan hubungan sulit bersama isteri orang, jelas Adi perkara tersebut masih lagi berada di bawah siasatan.

Oleh yang demikian dia tidak boleh memberi sebarang kenyataan berhubung kes tersebut.

Janji Adi setelah segalanya selesai, dia akan mengeluarkan kenyataan media bagi menjelaskan keadaan sebenar yang telah berlaku.

Walaubagaimanapun Adi akur bergelar selebriti, bermakna mereka milik masyarakat. Orang ramai sentiasa mahu tahu apa yang berlaku dalam kehidupan seharian mereka.

“Apa jenis keadaan pun, saya kena lalui. Walau apa pun terjadi, saya harus profesional. Bergelar selebriti bermakna saya milik masyarakat”

Buat masa sekarang Adi cuma mampu mendiamkan diri dan bersabar dengan dugaan yang sedang dihadapinya.

Namun jelas Adi, dugaan yang dihadapi kini tidak langsung menjejaskan perjalanan kariernya.

Dia masih sibuk menyiapkan naskah Suami Saya Ustaz bersama sahabatnya Ghaz Abu Bakar.

Bagi Adi rezeki yang diterima adalah dari Allah. Takde sesiapa berkuasa menutup pintu rezeki manusia selain Allah.

“Saya tidak risau tentang pintu rezeki saya. Itu semua adalah perjanjian dari Allah. Walau apa pun, saya perlu bekerja bagi menyara keluarga saya.”

Turut sama terkena tempias ketika kontroversi Ini terjadi tentunya isteri Adi, Aida Yusof. Jika sebelum ini pasangan ini pernah mempunyai masalah rumahtangga dan hampir bercerai.

Aida turut dilihat sama menemani suaminya di malam tayangan media KL Gangster 2 malam tadi.

Jelas Adi, Aida sentiasa bersamanya. Hubungan dia dan isteri semakin rapat. Malah Adi merancang membawa keluarganya bercuti.

“Setakat ini hubungan kami suami isteri baik. Malah dialah satu-satunya isteri yang saya sayang dan cintai. Dia sentiasa bersama saya walau susah dan senang. Saya nak bawa isteri dan anak kami Adelia bercuti. Masih nampak hubungan kami goyah?”


Fakta Hiburan Yang Perlu Anda Tahu Sebelum Masuk Pejabat Hari Ini (N.411)

VIDEO HARI INI: Dapat jolokan Mariah Carey era 2010’an, Ariana Grande tampil dengan imej 90’an untuk video muzik terbarunya kali ini untuk lagu Baby, I.

Masih lagi para peminat memperkatakan tentang persembahan Miley Cyrus beberapa minggu lalu dan kali ini khabarnya majalah fesyen berprestij Vogue telah membatalkan hasrat menjadikan penyanyi itu sebagai wajah muka hadapan. – Mail Online

Tunang kepada aktress Jennifer Love Hewitt, Brian Hallisay di’laporkan telah bertindak kasar terhadap seorang paparazzi selepas amaran untuk tidak mengambil gambar tidak di’endahkan tetapi tiada sebarang kecederaan terjadi menurut sumber. – Huffington Post

Bercakap dalam satu majlis baru baru ini, Wentworth Miller mengakui yang beliau pernah untuk mencuba bunuh diri beberapa kali sebelum mengakui dirinya seorang gay kerana tekanan menyembunyikan identiti seksualnya. – TMZ

Bintang Star Trek Next Generation, Patrick Stewart telah mengesahkan dirinya kini sudah berkahwin dengan teman wanitanya selama lima tahun, penulis lagu & penyanyi Sunny Ozell. Ini merupakan perkahwinan ketika buat pelakon itu. – US Magazine

Walaupun sukan’nya sendiri tidak sangat menjadi perhatian kita, tetapi persembahan separuh masanya sentiasa menarik minat ramai. Untuk edisi Super Bowl akan datang Februari ini, Bruno Mars di’sahkan akan membuat persembahan. – Entertainment Weekly


Video: Yuna Di Ujibakat One In A Million Pada Tahun 2006

Video di’atas menunjukkan penyanyi kebanggaan kita semua, Yunalis Zaraai atau lebih di’kenali Yuna menyertai sessi ujibakat untuk program realiti TV One In A Million pada tahun 2006.

Menurut deskripsi pada video di Youtube ini, Yuna ada menulis satu ketika dahulu di ruangan MySpace beliau menceritakan pengalaman hadir ke ujibakat ini dan berjaya masuk ke senarai Top 40 tetapi gagal untuk ke peringkat seterusnya iaitu Top 20.

“I didn’t get through because I was not good enough as a singer and the Top 20 contestants that the judges picked were REALLY GOOD and well deserved. Itu je”

Bergurau agaknya Yuna ketika itu. Lihat sahajalah hari ini ke mana bakat yang ada membawa beliau yang baru sahaja tamat mengadakan persembahan bersama Orkestra Simfoni Kebangsaan di Istana Budaya, Kuala Lumpur.

BACA: Gambar Sekitar Konsert Yuna Di Istana Budaya & Penampilan Khas Mike Einziger

Dan, cubaan Yuna di situ untuk menggunakan nama Alis sebagai nama komersial. #LOL


Adi Putra Mengakui Tertekan Dengan Isu Skandal Isteri Orang

Gambar di atas merupakan gambar pertama Adi Putra muncul di khalayak ramai selepas kisah beliau di’khabarkan mempunyai skandal dengan seorang wanita berstatus isteri orang menjadi perhatian ramai.

Bercakap kepada media ketika menghadiri Majlis Golf Teduhan Kasih Wisata Amal 2013 di Pulai Springs Golf Resort, Adi Putra mengakui dirinya tertekan dengan kontroversi yang melanda.

“Mana-mana manusia pun pasti tertekan. Di sebelah sekarang ini adalah isteri saya, keluarga dan rakan-rakan yang buat saya rasa tidak tertekan”

“Ini kerana sudah menjadi lumrah anak seni untuk dibual bicarakan. Kalau saya bukan dalam dunia selebriti orang tidak akan ambil berat tentang saya,” kata Adi Putra lagi.

Menurut laporan Sinar Harian lagi, Adi Putra turut berkata yang kontroversi ini tidak mengganggu perjalanan karier & rezeki beliau kerana semuanya sudah di’tentukan dengan kuasa Allah.

“Alhamdulillah secara ikhlas saya rasa ia tidak ganggu mana mana aktiviti seni saya kerana apa yang diputuskan dan rezeki yang diberi itu adalah kuasa Allah,” tambahnya lagi yang di’temani isteri, Aida Yusof ketika sidang media berlangsung.


Maya Karin Beli Kediaman Bernilai RM2 Juta Di London?

Maya Karin antara selebriti yang kita semua tahu rajin terbang ke luar negara untuk bercuti dan satu destinasi yang kerap di’kunjungi seperti rumah kedua adalah kota metropolitan London.

Ini adalah kerana adiknya, Irina bekerja sebagai seorang peguam di London dan jika ada masa kelapangan pasti Maya Karin akan terbang ke sana untuk menjenguk.

Khabar terbaru menerusi laporan Harian Metro beberapa hari lalu mengatakan Maya Karin sudah pun membeli sebuah kediaman di tengah London dengan nilai melebihi RM2 juta.

Baru baru ini juga Maya Karin ada pulang ke London dan kongsikan sekeping gambar menerusi akaun Instagram beliau & menulis “…just arrived at my other home. London for a week again”

Laporan akhbar itu juga menyebut yang kediaman ini di’beli oleh Maya Karin bersama adiknya yang masih bujang. Baguslah untuk mereka berdua, dalam usia muda rajin mengumpul harta untuk masa hadapan.

Khabarnya sehingga ke hari ini, Maya Karin sendiri sudah mempunyai beberapa aset hartanah di Damansara, Kuala Lumpur & Terengganu hasil penat lelah beliau dalam dunia hiburan dan menjadi jurucakap pelbagai produk.


Dilantik Duta Pelancongan Hong Kong, Aaron Aziz Nafi Tamak Tajaan

Sebenarnya bukan’lah duta per se, tetapi lebih kepada kolaborasi antara badan pelancongan Hong Kong & Aaron Aziz untuk mempromosikan negara itu kepada rakyat Malaysia.

Pelakon lelaki idaman Malaya, Aaron Aziz ketika ditemui semasa majlis sidang sedia kolaborasi antara Aaron Aziz dan pelancongan Hong Kong di Seri Pacific Kuala lumpur telah menjelaskan dan seterusnya menafikan dakwaan bahawa dia merupakan seorang yang tamak kerana apa yang dapat dilihat kini dia telah banyak diberikan tawaran untuk menjadi duta dan sebagainya, dan pada kali ini dia telah sekali lagi diberikan peluang untuk berkobolarasi bersama Majlis Pelancongan Hong Kong.

“Alhamdulillah saya bersyukur kerana telah dipilih untuk berkobolarasi bersama pelancongan ke Hong Kong dan ini merupakan perkara yang amat baik dan berharap dengan koloborasi ini saya dapat menimba pengalaman yang baru walaupun sudah banyak kali juga saya ke Hong Kong bersama keluarga”

“Mengenai dakwaan mengatakan saya tamak itu tidak benar sama sekali kerana saya tidak pernah bersifat sebegitu, kerana apa yang telah diberikan dan ditawarkan kepada saya itu semua adalah rezeki saya dan keluarga”

“Lagipun apabila dapat saya berkobolarasi bersama pelancongan Hong Kong, saya akan dapat juga bersama-sama peminat Aaronators untuk melancong ke sana dan bagi sesiapa sahaja yang belum berpeluang untuk melancong ke sana, marilah bersama-sama saya pada hujung tahun ini untuk ke melancong sambil berhibur ke Hong Kong,” katanya.

Kepada peminat-peminat Aaron Aziz, anda berpeluang untuk melancong bersamanya ke Hong Kong pada hujung tahun ini & maklumat lanjut di facebook.com/DiscoverHongKong.


Gambar: Fouziah Gous Semakin Seksi Selepas Bertunang?

Melihat dari senyuman yang semakin berseri-seri selepas menjadi tunangan orang, pelakon Fouziah Gous kelihatan agak seksi di majlis yang dihadirinya baru-baru ini.

Mengayakan baju rekaan Cosry bewarna keemasan, baju yang digayakan agak terdedah di bahagian dada namun begitu sebagai artis dia akur dengan apa yang telah diberikan.

“Saya rasa tidak daring atau seksi pun, saya hanya memakai baju yang telah direka dan apa yang saya inginkan hanyalah baju yang ringkas dan datang sini pun untuk melihat majlis kahwin”

Itu komen Fouziah Gous apabila di’minta untuk mengulas akan penampilan beliau baru baru ini.

Berikut merupakan beberapa keping gambar terbaru Fouziah Gous yang sempat jurugambar kami rakamkan ketika majlis berlangsung — seksi atau biasa biasa sahaja?


Nabila Huda Kemalangan, Bekas Suami Lepas Geram Di Twitter

Nabila Huda & anaknya, Keisha di’laporkan telah mengalami satu kemalangan lewat petang tadi di Lebuhraya Pantai Timur (LPT) Karak ketika pulang ke Kuala Lumpur dari menjayakan sebuah program anjuran Astro di Kuantan, Pahang.

Kedua dua mereka di’fahamkan menaiki sebuah kenderaan pacuan empat roda (4WD) bersama seorang pemandu lain & kenderaan itu telah terbalik akibat kemalangan tersebut.

Pelakon Syazwan Zulkifly yang turut serta dalam program di Kuantan itu mengirimkan sekeping gambar menunjukkan kenderaan yang di’naiki Nabila Huda & Keisha dalam keadaan terbalik.

Khabar angin awal yang bertebaran mengatakan Keisha telah tercampak keluar dari kenderaan ketika kejadian malang ini berlaku & ayahnya menerusi status di Twitter menafikan perkara itu dan berkata Nabila Huda memaklumkan Keisha berada dalam kereta sepanjang kejadian.

Dalam salah satu status Twitter bekas suami Nabila Huda itu juga ada mengatakan yang Keisha mengalami patah tangan akibat kemalangan itu namun tiada berita tentang kecederaan yang d’alami oleh Nabila Huda — namun kedua dua mereka di’laporkan selamat.

Gambar di’atas yang dikongsikan Zaidy Zailani menerusi Instagram beliau menunjukkan sebelah tangan Keisha yang berbalut dan kini menerima rawatan di hospital.

Menerusi beberapa status Zaidy Zailani menerusi laman Twitter, beliau nampaknya tidak dapat menahan geram apabila mengetahui anak kesayangan’nya terlibat dengan kemalangan dan turut menulis beberapa ayat pesanan buat bekas isterinya, Nabila Huda.


Fakta Hiburan Yang Perlu Anda Tahu Sebelum Masuk Pejabat Hari Ini (N.410)

VIDEO HARI INI: Filem terbaru lakonan beliau Riddick kini sedang hangat di’pawagam dan tidak hairan video Vin Diesel karaoke lagu Rihanna timbul semula.

Berkahwin sekitar setahun yang lalu, Zach Galifianakis kini di’laporkan bakal bergelar seorang bapa selepas isterinya Quinn Lundberg kini mengandung. – US Magazine

Emma Watson nampaknya telah sah mempunyai projek filem baru dan kali ini akan bekerjasama dengan Alison Owen dan Michael Benaroya untuk adaptasi memoir Emma Forrest dengan tajuk filem Your Voice in My Head. – The Hollywood Reporter

Pelakon Korea, Jang Geun Suk yang kini sedang berada di China untuk mempromosikan satu produk kecantikan telah mengeluarkan satu kenyataan menarik perhatian media dengan mengatakan dirinya adalah lelaki paling cantik di Asia. – Soompi

Buat penggemar filem yang terlepas menyaksikan Lemak Kampung Santan di layar perak, filem itu ditayangkan secara ekslusif menerusi portal video Tonton sekarang. – mStar Online

Khabar angin mula bertiup semula mengatakan yang tunang Miley Cyrus, Liam Hemsworth kini dalam pertimbangan untuk berpisah kerana mereka kini tidak lebih dari sekadar teman serumah & khabarnya sudah tidak tidur bersama. – Huffington Post


Safiq Rahim Dan Zandra Aziela Selamat Bertunang

Selamat datang ke satu lagi edisi Rotikaya Sukan & mesti ada antara anda yang bertanya siapa pula Zandra Aziela & Safiq Rahim sehingga berita pertunangan mereka sampai di’sini.

Sekitar Mei 2013 yang lalu gambar pemain bowling kebangsaan Zandra Aziela berpeluk dengan Anuar Zain menjadi perbualan ramai dan menimbulkan isu yang kononya Safiq Rahim kurang senang dengan kontroversi itu.

Semalam, menerusi perkongsian beberapa keping gambar melalui akaun Instagram, Zandra Aziela di’fahamkan telah pun selamat mengikat tali pertunangan dengan Safiq Rahim dalam satu majlis yang berlangsung di Kajang, Selangor.

Menulis di Instagram, Zandra Aziela memaklumkan yang keputusan untuk bertunang di’buat tiga minggu lalu dan persiapan majlis pertunangan ini banyak di’lakukan oleh ahli keluarga & sahabat handai ketika beliau dan Safiq Rahim masing masing di luar negara.

Zandra Aziela mengenakan busana rekaan Rico Rinaldi dan tunangnya, Safiq Rahim tidak dapat hadir ke majlis ini di’fahamkan sedang berada di luar negara bersama pasukan bola sepak Malaysia. Jutaan tahniah buat kedua dua mereka!


Bekas Ahli Kumpulan Hip Hop Rogol Anak Tiri Dipenjara 20 tahun

Seorang bekas ahli kumpulan nyanyian popular pertengahan 2000 dihukum penjara 20 tahun dan 10 kali sebatan oleh Mahkamah Sesyen di sini hari ini selepas disabitkan bersalah merogol anak tiri berusia 14 tahun di rumah mereka, di Gombak Februari tahun lalu.

Hakim Nor Hazani Hamzah mengarahkan hukuman terhadap tertuduh yang berusia 38 tahun itu berjalan mulai hari ini.

Bagaimanapun mahkamah membenarkan tertuduh untuk menangguhkan hukuman penjara sehingga rayuan selesai di Mahkamah Tinggi.

Mengikut pertuduhan, tertuduh didakwa melakukan kesalahan berkenaan di sebuah rumah di Taman Gombak Jaya di sini, pada pukul 9 pagi, 9 Februari 2012.

Tertuduh didakwa mengikut Seksyen 376 (2) (d) yang membawa hukuman penjara maksimum 30 tahun dan sebatan, jika disabit kesalahan.


Bakal Umum Nama Anak Di Astro, Farid Kamil Nafi Dakwaan 'Jual' Anak

Berita yang mengatakan Farid Kamil bakal mengumumkan nama anak beliau menerusi satu program khas Astro telah menerima maklumbalas bercampur dari para peminat.

BACA: Farid Kamil, Diana Danielle Bakal Umum Nama Anak Melalui Astro

Ada yang tidak sabar menantikan program itu untuk melihat secara dekat keluarga kecil Farid Kamil ini dan tidak kurang juga mereka yang mendakwa Farid Kamil cuba menjual hak eksklusif anak kepada pihak penyiaran untuk poket sendiri.

Bercakap kepada media semalam di tayangan filem Dampak, Farid Kamil berkata beliau sudah memikirkan baik buruk perkara ini sebelum bersetuju.

“Jual anak? Tidak. Saya sebenarnya sudah fikirkan awal awal lagi akan perkara ini. Sebab tu ada beberapa langkah berjaga jaga yang akan di ambil”

“Walaupun saya dah kongsi dua keping gambar anak saya di Instagram, tapi nilai eksklusif anak saya masih ada. Lagipun persetujuan saya dengan pihak stesen tersebut berlaku selepas saya memuat naik gambar anak saya itu”, kata beliau menurut Malaysian Digest.

Farid Kamil juga menepis dakwaan yang mengatakan beliau mengurung Diana Danielle dan anaknya untuk menjaga nilai eksklusif sehingga program khas di Astro tersiar.


Nasihat Aidil Kepada Rita Rudaini -- "Kalau Berkahwin Lain, Jaga Maruah & Jangan Aibkan Suami"

Bertahun naik turun mahkamah memberi keterangan tentang isu rumah tangga mereka, semalam mahkamah putuskan yang cara penceraian Aidil Zafuan & Rita Rudaini melalui sistem pesanan ringkas (SMS) adalah sah.

Aidil Zafuan yang di’temui wartawan selepas keputusan mahkamah itu mengakui sedih dengan penceraian ini tetapi tetap merasa terkilan dengan sikap Rita Rudaini yang sering memburukkan namanya melalui media sosial.

“Biarlah masalah ini saya simpan dan tidak perlu orang lain tahu. Namun, saya mahu menasihati Rita Rudaini, sekiranya ditakdirkan berkahwin lain, tolong jaga maruah suami, jangan sesekali mengaibkan suami,” ujar Aidil Zafuan, semalam.

Rita Rudaini dalam laporan yang sama turut memberikan kenyataan beliau yang kesal dengan tindakan terburu buru Aidil Zafuan dalam proses penceraian ini selain menganggap di’ceraikan melalui SMS sebagai satu penghinaan buat dirinya.

“Semuanya sudah selesai, saya berharap jika Aidil ditakdirkan mempunyai jodoh dengan wanita lain, saya doakan dia bahagia dan menjalankan tanggungjawab sebaiknya sebagai suami,” ujar Rita Rudaini yang di’temui selepas keputusan mahkamah selesai.


Gitaris Incubus Buat Penampilan Khas Di Konsert Istana Budaya Yuna

Buat mereka yang sudah membeli tiket untuk melihat persembahan khas Yuna di Istana Budaya untuk tiga hari akan datang ini anda bakal di’kejutkan dengan kehadiran pemain gitar kumpulan Incubus, Mike Einziger yang di’terbangkan khas.

Yuna sendiri berkata yang penglibatan Mike Einziger dalam Konsert Yuna & Orkestra Simfoni Kebangsaan (OSK) ini adalah di saat saat akhir apabila gitaris itu sendiri menawarkan diri untuk hadir menjayakan konsert pertama Yuna di Istana Budaya.

“Kehadiran Mike juga sebagai kejutan kepada peminat-peminat saya. Saya memang sedaya upaya merahsiakan perkara ni dari pengetahuan sesiapa. Saya gembira bila lihat ramai peminat bersorak sebaik saja Mike muncul di pentas tadi dan kejutan saya menjadi”

Yuna juga berkata Mike Einziger terlibat dengan semua sesi persembahan sehingga Ahad tanpa mengenakan sebarang bayaran. How nice.

Mengulas tentang konsert pertama beliau di Istana Budaya, Yuna berkata ianya memang satu keinginan untuk beraksi di pentas berprestij itu dan ini merupakan juga hadiah buat para peminat tempatan yang sentiasa menyokong kerjayanya selama ini.

“Peluang ini juga membolehkan saya mengeratkan lagi hubungan saya dengan peminat-pemiant saya di sini. Saya tahu saya jarang ada di sini, justeru ini tanda perhargaan saya kepada para peminat yang sentiasa menyokong saya,” kata Yuna lagi.


Aida Yusof: Isu Skandal Adi Putra Tidak Ganggu Kebahagiaan Rumah Tangga

Dunia hiburan semalam di’kejutkan dengan berita tentang Adi Putra yang di’dakwa jalinkan hubungan sulit dengan seorang wanita berstatus suami orang sehingga ianya membabitkan siasatan pihak polis ketika ini.

BACA: Adi Putra Disiasat Kerana Dakwaan Ada Skandal Dengan Isteri Orang

Pasti ramai ingin mengetahui reaksi isteri Adi Putra, Aida Yusof tentang kontroversi ini.

Bercakap kepada Berita Harian hari ini, Aida Yusof berkata yang isu skandal Adi Putra ini tidak mengganggu keharmonian rumah tangga merea kerana beliau lebih tahu tentang apa sebenarnya yang berlaku dan akan terus berdiri di’belakang suaminya.

“Orang boleh berkata apa saja mengenai suami saya, tetapi saya lebih mempercayainya kerana saya tahu apa yang sebenarnya berlaku. Kontroversi ini juga tidak menggugat rumah tangga kami, malah saya tidak pernah meragui dirinya,” kata Aida Yusof.

Aida Yusof turut menjawab yang tindakan Adi Putra mendiamkan diri apabila di’hubungi media bukan kerana mahu melarikan diri tetapi tidak mahu mengganggu perjalanan kes yang kini dalam siasatan polis. Mereka akan mengadakan sidang media secepat mungkin.


Bront Palarae: Ya, Saya Sudah Bernikah Hujung Minggu Lalu

Kan mudah ceritanya jika mengakui sahaja apa yang terjadi dair berdolak dalik dengan media & para peminat. Bront Palarae dalam kenyataan terbaru mengesahkan yang dirinya sudah bergelar suami orang selepas bernikah pada 31 Ogos yang lalu.

Bercakap kepada Yahoo! Malaysia, Bront Palarae meminta maaf kepada semua pihak kerana merahsiakan berita pernikahan ini kerana ianya sesuatu yang bersifat sangat peribadi buat mereka berdua & tidak mahu ianya menjadi sesuatu yang sensasi.

“Ya saya sudah bernikah pada 31 Ogos lalu & majlis tersebut hanya dihadiri oleh kaum keluarga dan sanak-saudara saya dan isteri sahaja”

“Saya mohon maaf kerana merahsiakan pernikahan ini. Ia cukup peribadi buat saya dan isteri. Jika boleh, kami tidak mahu mana-mana pihak mensensasikan perkahwinan kami”

Dalam temubual yang sama, Bront Palarae memberitahu yang isterinya merupakan seorang penerbit di sebuah agensi pengiklanan di Kuala Lumpur dan mereka mula berkenalan pada 1999 ketika masing masing baru memulakan kerjaya.

Mereka menjalinkan hubungan cinta empat tahun kemudian tetapi terputus di tengah jalan.

“Nampaknya, jodoh kami kuat dan kami akhirnya disatukan sebagai pasangan suami isteri pada minggu lalu,” tambah Bront yang turut bercadang untuk mengadakan majlis resepsi perkahwinan mereka di kampung halamannya di selatan Thailand pada hujung tahun ini.


Fakta Hiburan Yang Perlu Anda Tahu Sebelum Masuk Pejabat Hari Ini (N.409)

VIDEO HARI INI: Video ini sudah berusia lebih 4 tahun dan kenapa baru hari ini kami jumpa? Ini dia Zach Galifianakis lip sync lagu Can’t Tell Me Nothing oleh Kanye West.

Laporan hari ini menyebut yang Scarlett Johansson kini sudah bergelar tunangan kepada teman lelakinya yang juga seorang wartawan, Romain Dauriac. Okay fine, fine. – Just Jared

Soffi Jikan mengakui beliau sedih dan menangis beberapa kali apabila filem lakonan beliau KL Gangster 2 dicuri sewenangnya oleh individu yang tidak bertanggungjawab. – Sinar Harian

Penyanyi kumpulan No Doubt, Gwen Stefani yang kini berusia 43 tahun di’laporkan sedang hamil anak ketiga bersama pasangannya kini, Gavin Rossdale. – US Magazine

Untuk single ke lapan di negara matahari terbit Jepun, Girls’ Generation (SNSD) telah memilih lagu Galaxy Supernova dan tampil dengan video muzik penuh warna dan futuristik. – Soompi

Kali ini, sudah masuk tahun kedua berturut turut Sofia Vergara bergelar pelakon wanita paling banyak menerima bayaran untuk muncul di TV dengan US$30 juta sepanjang tahun lalu. – CNN


Farid Kamil, Diana Danielle Bakal Umum Nama Anak Melalui Astro

Nampaknya minat orang ramai untuk mengetahui nama penuh anak kepada pasangan popular Farid Kamil & Diana Danielle memberi idea kepada pihak Astro untuk menerbitkan satu program khas untuk menghebahkan nama yang telah di’pilih.

Bercakap kepada Utusan Malaysia hari ini, Farid Kamil berkongsi yang pangkal nama anak sulungnya adalah Muhammad & akan mendedahkan nama penuh melalui satu program eksklusif bersama Astro dalam masa terdekat.

“Isteri dan anak saya telah balik ke sini dari Australia beberapa hari sebelum Hari Raya Aidilfitri baru-baru ini. Sekarang ini mereka berada di rumah ibu bapa saya di Alor Setar, Kedah. Astro berminat untuk menyiarkan rancangan khas tentang anak dan isteri saya itu”

Farid Kamil menambah yang Astro berminat untuk menerbitkan program khas itu atas permintaan dan minat orang ramai — selain bercadang membuat majlis khatam al-Quran oleh Diana Danielle dan majlis aqiqah untuk anaknya.

Apa kata anda? Adakah patut Farid Kamil & Diana Danielle mengumumkan nama anak melalui satu siaran khas di kaca televisyen — atau ini budaya selebriti yang keterlaluan?


Mahkamah Sahkan Perceraian Rita Rudaini & Aidil Zafuan

Mahkamah Rendah Syariah Seremban di sini hari ini mengesahkan perceraian pelakon terkenal Rita Rudaini Mokhtar, 37, dengan pemain bola sepak Mohd. Aidil Zafuan Abd. Razak, 26.

Hakim Syarie, Hamizan Mohd. Nor mengesahkan cerai talak satu yang dilafazkan Mohd. Aidil menerusi khidmat pesanan ringkas (SMS) pada 4 Ogos lalu.

Mohd Aidil selaku plaintif memberitahu mahkamah bahawa SMS yang dihantar kepada Rita Rudaini sekitar pukul 4 hingga 5 petang itu ditaip sendiri dalam keadaan sedar dan tanpa dipengaruhi sesiapa.

Sementara itu, Rita Rudaini ketika memberi keterangan kepada mahkamah mengaku dan bersetuju dirinya ada menerima SMS berkenaan dan faham maksud yang ingin disampaikan oleh suaminya.

“Kedua-dua pasangan juga dikehendaki mendaftarkan perceraian ini di Pejabat Agama Islam Seremban untuk tindakan lanjut,” kata Hakim Syarie Hamizan.


Gambar: Wanita Yang Jalinkan Hubungan Sulit Dengan Adi Putra?

Sekarang ini pasti ramai antara anda yang tertanya tanya sama ada benar atau tidak Adi Putra terlibat dengan kisah skandal bersama isteri orang ini — sehingga taraf kerakyatan Adi Putra sendiri di’persoal menerusi laporan polis yang kami siarkan.

Adi Putra sudah lebih 7 tahun memohon status penduduk tetap jika masih belum di’luluskan, jika.

Dan pastinya ramai juga ingin mengetahui identiti isteri orang yang terlibat dalam kontroversi ini & terima kasih kepada laporan polis yang kini bertebaran dan usaha mereka di forum Cari, ada spekulasi timbul berkaitan identiti sebenar wanita ini.

Menurut maklumat yang kami terima semalam, nama isteri ahli perniagaan itu adalah Nooraida Binti Abdul Talib dan berusia 30 tahun mengikut nombor kad pengenalan yang di’bekalkan.

Sebuah akaun Twitter dengan nama Aida Anne Fasha (@aidafasha) telah didakwa sebagai akaun milik wanita tersebut dan beberapa status yang di’tulis melalui akaun itu seakan menggambarkan situasi ketika ini. Dan, yang berikut menarik perhatian kami.

Kedua dua status bertarikh 1 September 2013 di’kirimkan ketika ramai wartawan hiburan & isu semasa mula menghidu perkara ini. Kebetulan?

Laporan Berita Harian menyebut yang suami wanita ini merampas telefon bimbit miliknya pada 7 Ogos 2013 (10 hari selepas Adi Putra & wanita ini mula bermesej) dan menyerahkan kepada pihak polis & makmal forensik untuk dianalisa.

Selepas semua ini, ianya masih satu spekulasi. Don’t take our word for it.


Konsert Jelajah Alicia Keys Singgah Di Kuala Lumpur Pada 27 November Ini

Pemenang 14 kali anugerah Grammy ini bakal turun ke Malaysia untuk mengadakan konsert sekali lagi di Kuala Lumpur yang menjadi salah satu destinasi konsert jelajah Set The World On Fire beliau yang laris di Eropah & Amerika Syarikat.

Alicia Keys di’jadualkan mengadakan konsert beliau di Kuala Lumpur pada 27 November 2013 ini & penampilan kedua beliau di sini akan mengambil tempat di Stadium Putra Bukit Jalil.

Penyanyi ini akan di’temani band penuh termasuk suara latar & penari beliau. Persembahan yang akan berlangsung selama 90 minit itu akan mengandungi barisan lagu popular beliau seperti Girl On Fire, If I Ain’t Got You, No One, Fallin’ dan banyak lagi.

Kali terakhir Alicia Keys beraksi di sini adalah pada tahun 2004. Konsert jelajah Set The World On Fire ini di’bawakan oleh BlackBerry secara global, di’bawakan bersama oleh Celcom First.

Tiket ke konsert Alicia Keys ini akan mula di’jual pada 12 September 2013 (Khamis) dan boleh di’dapati di semua pengedar rasmi Ticket Pro atau melalui telefon 03-7880 7999. Jualan secara online akan bermula tengah malam 11 September 2013 melalui www.ticketpro.com.my.


Rozita Che Wan Rancang Ke London Untuk Borong Barang Hantaran Kahwin

Bukan Rozita Che Wan namanya jika barangan yang di’pakai bukan dari luar negara dan semua orang tahu London merupakan rumah kedua pelakon popular ini untuk membeli belah.

Untuk persiapan perkahwinan beliau yang di’khabarkan bakal berlangsung pada Disember ini, Rozita Che Wan telah bercadang untuk ke kota London membeli barang hantaran untuk bakal suaminya, Zain Saidin.

“Saya cadang nak beli barang hantaran di London. Sebab kat sana murah. Mungkin saya akan pergi dalam lima hari. Saya pergi mungkin penghujung Oktober ini,” ujar Rozita Che Wan kepada Malaysian Digest ketika di’temui semalam.

Rozita Che Wan juga berkata yang Zain Saidin mungkin tidak turut serta untuk membeli belah di London kerana terikat dengan Fear Factor Selebriti Malaysia musim kedua.

Ramai yang masih menanti pasangan ini untuk umumkan tarikh perkahwinan mereka. Menurut pengurus Rozita Che Wan, ketika ini ada lima tarikh dalam senarai mengikut kekosongan dewan & masih menunggu panggilan dari pihak pengurusan untuk mengesahkan tarikh sebenar.

Yang pasti Rozita Che Wan sendiri telah mengesahkan yang majlis perkahwinan mereka akan berlangsung dalam bulan Disember 2013 ini.


Adi Putra Disiasat Kerana Dakwaan Ada Skandal Dengan Isteri Orang

Ini berita paling panas yang akan menjadi bualan ramai untuk beberapa minggu yang akan datang. Seorang ahli perniagaan membuat laporan polis terhadap Adi Putra mendakwa pelakon itu ada hubungan sulit dengan isterinya.

Ahli perniagaan berkenaan berbuat demikian selepas dia mengalami tekanan perasaan dan gangguan mental hingga menyebabkan hubungan dirinya dengan isteri terjejas sehingga dia bertengkar hampir setiap hari.

Skandal itu terbongkar apabila ahli perniagaan berkenaan menyemak telefon bimbit milik isterinya pada 7 Ogos lalu apabila terdapat SMS, Instagram dan WhatsApp artis berkenaan yang antara lain mengandungi kata-kata dan gambar lucah termasuk gambar lucah pelakon berkenaan.

Menurut sumber, Adi Putra dan wanita itu mengaku yang berbalas mesej selain bertukar tukar gambar lucah sejak 29 Julai hingga 5 Ogos yang lalu dengan alasan untuk suka suka & mereka tidak pernah berjumpa selama ini.

Laporan Berita Harian hari ini juga menyebut yang Adi Putra turut membuat laporan polis di Balai Polis Wangsa Maju, Kuala Lumpur mendakwa di’ugut oleh lelaki yang mengaku suami peminat wanitanya.

Adi Putra mendakwa telah menerima panggilan dari lelaki itu pada 7 Ogos yang lalu & menerima ugutan akan menghancurkan kerjayanya sebagai pelakon, selain mahu memastikan Adi Putra di’halau keluar dari Malaysia.

Kami ada menerima satu ‘salinan’ laporan polis yang di’dakwa merupakan laporan yang di’buat Adi Putra kerana bimbang akan keselamatan diri dan juga keluarganya.


Fakta Hiburan Yang Perlu Anda Tahu Sebelum Masuk Pejabat Hari Ini (N.408)

VIDEO HARI INI: Hmm, Seth Rogen kembali lagi dengan idea gilanya selepas This Is The End, filem Neighbors ini nampak mengarut punya best — kami rasa. Heh.

Dalam temubual pertama selepas persembahan beliau di 2013 MTV VMAs (kita masih bercakap pasal ini?), Miley Cyrus mengakui tidak menyesal dan berkata tahu yang sejarah telah tercipta pada malam tersebut. Huh? – Just Jared

Nampaknya para peminat tegar novel Fifty Shades of Grey marah dengan pemilihan pelakon oleh produksi filem & meminta di’gantikan dengan Alexis Bledel & Matt Bomer. – Huff. Post

Kalau imej gemuk selebriti ini masih melekat di minda anda, gambar terbaru Christina Aguilera di majalah MAXIM kali ini pasti mengubah persepsi anda, dijamin! – US Magazine

Bekas kekasih George Clooney, Stacy Keibler di’lihat seksi dan hampir bogel ketika menyertai festival liar dan berani Burning Man melalui gambar di Instagram beliau. – People

Masih ingat dengan bekas tunang Mawi ini? Entah kenapa masih ada berita tentang beliau & Ina Naim di’khabarkan kini sudah berpurdah lengkap atas permintaan suami. – mStar Online


Filem Sejarah Tanda Putera, Shuhaimi Baba Diugut Bunuh

Kalau ia melibatkan sejarah pasti akan dikaitkan dengan politik apatah lagi di Malaysia isu politik merupakan antara perkara paling sensitif.

Filem garapan Datin Paduka Shuhaimi Baba menjadi mangsa apabila diheret ke kancah kotroversi apabila orang mengaitkan filem tersebut dengan isu perkauman.

Sebelum ini filem tersebut mendapat liputan meluas kerana Ketua Menteri Pulau Pinang, Lim Guan Eng mengarahkan agar filem tersebut tidak ditayangkan di seluruh Pulau Pinang.

Tidak habis disitu sahaja, terbaru, Datin Paduka Shuhaimi Baba pula telah diugut bunuh selain ugutan pejabatnya dibakar andai tayangan filem berkenaan diteruskan.

Bagi mereka yang telah melihat filem ini pasti dapat fahami maksud sebenar yang ingin disampaikan kepada umum tentang sejarah sebenar yang berlaku dengan tragedi 13 Mei 1969.

Ceritanya lebih kepadanya menyampaikan dan mengingatkan kembali kepada masyarakat Malaysia khususnya yang kurang peka dengan sejarah di Malaysia.

Perpaduan kaum yang telah disemai sehingga kita mampu hidup aman damai kini telah dipaparkan di dalam filem ini yang mana memang ianya merupakan satu keunikan yang ada di Malaysia yanng harus dijaga.


Bront Palarae Nafikan Sudah Bernikah Sabtu Lalu

Okay, kisah kini sudah menjadi lebih menarik. Jika semalam satu laporan akhbar Utusan Malaysia menyebut yang Bront Palarae sudah selamat bergelar suami kepada seorang wanita yang merupakan kenalan lamanya Sabtu lalu.

BACA: Bront Palarae Kahwin Senyap, Selamat Bergelar Suami Kepada Kenalan Lama

Namun hari ini melalui GUA, Bront Palarae memberikan kenyataan seolah olah menafikan wujudnya sebarang majlis pernikahan di Masjid At-Taqwa, Taman Tun Dr Ismail pada Sabtu lalu.

“Pada tarikh tersebut saya turut berada di sebuah konti radio, tapi jari saya tidak berinai pun — Saya rasa lebih baik jika bertanya sendiri pada sumber yang mengeluarkan berita tersebut”

Kami telah menghubungi wartawan yang membuat liputan di majlis pernikahan Bront Palarae semalam dan beliau sendiri mengesahkan yang Bront Palarae sendiri pada awalnya meminta beliau untuk tidak menulis kisah perkahwinannya di akhbar.

Seperti di’laporkan semalam, Bront Palarae juga telah meminta jurugambar Utusan Malaysia memadamkan semua gambar yang di’rakam.

“Bagi saya 31 Ogos merupakan Hari Kemerdekaan & saya sekarang ini sedang mempromosikan filem terbaru saya iaitu Psiko Pencuri Hati. Saya tidak mahu sebarang isu yang boleh menganggu promosi filem terbaru saya ini,” tambahnya lagi.


Noniswara: Tiada Banyak Yang Berbeza Kehidupan Dulu & Sekarang

Tanpa kehadiran suami ketika menyambut Syawal yang bakal berakhir tidak lama lagi ditambah dengan status ibu tunggal, Noniswara tidak lagi mahu menoleh ke belakang.

“Memang sedih apatah lagi saya sudah kehilangan kedua ibu bapa namun begitu hidup perlu diteruskan. Syukur alhamdullilah saya ada anak-anak untuk menemani”

Menurut Noniswara, walaupun menjadi ibu tunggal tampak sukar namun begitu ujarnya lagi kehidupan tidak banyak beza cumanya sekarang dia yang bakal kembali ke dunia perniagaan akan pastikan masa yang diluang untuk anak-anak dan dari situlah kebahagiaan sebenar selepas menjadi ibu tunggal.

“Saya dah biasa bergerak sendiri dan sekarang dengan status ini rasanya sama saja sebab dah biasa, beza mungkin sebelum ini ada suami untuk dijadikan tempat rujukan,” ujar Nonis yang ditemui di majlis rumah terbuka anjuran Seniman, semalam.

Bercerita tentang perniagaan trading yang bakal dimulakan tidak lama lagi itu antara masa yang bakal diisi selain sibuk dengan lakonan.

Darah seni yang mengalir dalam dirinya tidak disangka-sangka turun jua ke anak lelakinya yang berusia 18 tahun.

Sudah beberapa drama yang dijayakan anaknya itu, Naveer Mihshon sememangnya meminati bidang lakonan seperti dirinya dan pergi ujibakat tanpa pengetahuan.


Datuk Seri Najib Razak Berlakon Drama?

Bersempena kemerdekaan yang ke-56, Bernama Radio24 milik pertubuhan Berita Nasional Malaysia (Bernama) bakal menampilkan Perdana Menteri, Datuk Seri Najib Razak dalam drama khas kemerdekaan bertajuk Ikrar Perwira hasil tulisan dan arahan Nizuan Hanaffi.

Drama ini berdasarkan peristiwa berdarah di Kampung Tanduo, Lahad Datu, Sabah. Drama ini turut dilakonkan oleh Man Raja Lawak atau nama sebenarnya, Abdul Rahman Kasim, juara Raja Lawak musim kelima.

“Tidak mudah mendapatkan perdana menteri untuk berlakon tetapi kami berjaya melakukannya,” kata Azlan Idris, Ketua Pegawai Operasi BR24 dalam satu kenyataan yang dikeluarkan hari ini sempena Ulang Tahun ke-6 stesen itu”

“Datuk Seri Najib juga menunjukkan komitmen tinggi walaupun tidak pernah berlakon drama radio atau televisyen sebelum ini”


Linda Hashim Sah Hamil 7 Minggu

Media Hiburan petang tadi melaporkan yang pelakon & juga isteri kepada Beego, Linda Hashim telah di’sahkan hamil dan usia kandungan sudah pun memasuki tujuh minggu.

Menurut Linda Hashim, beliau hanya menyedari kemungkinan hamil selepas sering tidak sihat dan mengalami pelbagai simptom-simptom ibu mengandung.

“Sebelum ini, saya memang kerap rasa tidak sedap badan tetapi saya juga tidak mahu terlalu berharap, bimbang keputusannya kelak mengecewakan”

“Tetapi sebaik sahaja disahkan oleh doktor, kami rasa bersyukur sangat dan Beego adalah orang yang terlalu teruja sehingga dia melompat ketika keputusan ujian kehamilan menunjukkan hasil positif. Sekarang saya sering merasa lapar walaupun selepas makan dan setakat ini saya belum muntah. Cuma saya kerap merasa loya dan tidak sihat sahaja. Beego juga cukup mengambil berat dengan kesihatan saya sekarang ini,” tambah Linda Hashim lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.407)

VIDEO HARI INI: Ini ‘reaksi’ mereka di atas kapal USS Enterprise terhadap persembahan Miley Cyrus di 2013 MTV’s Video Music Awards yang lalu.

Selepas berjaya membuka 30 gerai burger dengan jenama HOT Burger miliknya, Fizo Omar kini dalam proses mengembangkan perniagaan itu di Kota Bharu, Kelantan pula. – Sinar Harian

Adaptasi filem untuk novel erotik paling popular ketika ini, Fifty Shades Of Grey telah menemui pasangan pelakon utama iaitu Dakota Johnson dan aktor British, Charlie Hunnam. – Daily Mail

Selepas empat tahun bersama dengan tattoo dengan ejaan salah, Hayden Panettiere akhirnya mengambil keputusan untuk membuang tattoo tersebut. – US Magazine

Jika semalam dunia hiburan Korea di’kejutkan dengan berita perkahwinan mereka, hari ini Lee Hyori & Lee Sang Soon kongsikan gambar mereka bersama sekitar majlis berlangsung. Kami sukakan persalinan pengantin & suasananya. Awww. – Soompi

Nampaknya siri filem popular ini bakal menerima kehadiran bintang baru. Laporan ada menyebut yang Kurt Russell kini dalam proses terakhir untuk menyertai Fast & Furious 7. Whoaa! – RTE


Kahwin Senyap, Bront Palarae Sudah Bergelar Suami Kepada Kenalan Lama

Pandai pelakon ini menyorokkan majlis pernikahan beliau yang berlangsung pada 31 Ogos 2013 yang lalu — ketika rakyat Malaysia sedang sibuk merayakan hari kemerdekaan yang ke 56.

Laporan Utusan Malaysia hari ini menyebut yang Bront Palarae telah selamat bergelar suami kepada seorang wanita yang merupakan kenalan lama beliau dalam satu majlis tertutup hujung minggu lalu.

Majlis pernikahan yang hanya dihadiri oleh saudara terdekat itu diadakan selepas Asar di Masjid At-Taqwa, Taman Tun Dr Ismail. Pasangan ini dinikahkan oleh Penolong Pendaftar Nikah Taman Tun Dr Ismail, Ustaz Muda Ali dengan mas kahwin sebanyak RM30.

“Saya minta maaf, majlis ini secara tertutup & hanya dihadiri oleh saudara mara terdekat. Kalau boleh saya tidak mahu hebahkan perkara ini kerana banyak hati yang perlu untuk saya jaga terutamanya rakan rakan artis dan media,” ujar Bront Palarae.

Bront Palarae juga di’laporkan meminta jurugambar Utusan Malaysia memadam semua gambar yang di’rakamkan sepanjang majlis pernikahan beliau.


Kotak Mahu Bergabung Suara Dengan Shila Amzah Dan Yuna

Kumpulan Kotak yang didatangkan khas dari Jakarta, Indonesia mula dikenali menerusi pertandingan Dream Band di awal kemunculannya pada tahun 2004 masih kekal dengan genre moden rock mereka.

Ketika ditemui di majlis pelancaran album keempat berjudul ‘Terbaik’ kumpulan yang dianggotai Tantri (Vokalis) Cella (Drum) Chua (Bass) meluahkan keinginan untuk berduet bersama artis popular Malaysia Yuna dan juga Shila Amzah.

“Kami mengenali Shila Amzah kerana suaranya yang power, dan keunikan yang ada pada Yuna membuatkan kami berfikir kalau digabungkan pasti bagus,” kata Chua yang ditemu di Hard Rock Cafe, Kuala Lumpur semalam.

Telah memenangi beberapa anugerah sepanjang sembilan tahun berada di dalam industri, Kotak yang pernah merakamkan lagu ‘Jetlag’ bersama kumpulan Simple Plan mengakui masih kurang popular di kalangan peminat muzik Malaysia.

“Kami masih belum rasa popular di sini kerana banyak lagu kami yang orang di sini tidak tahu. Untuk di Indonesia juga kami rasa banyak lagi perlu dipelajari dan diperbaiki”

Antara lagu yang dimuatkan di dalam album Terbaik adalah Aku Yang Tersakiti rakaman semula duet bersama Judika, Tendangan Dari Langit, dan juga Tinggalkan Saja.


Johan As’ari: Keluarga Restu Dan Sedia Pinang Shila Amzah

Gossip percintaan antara dua selebriti popular ini nampaknya memang benar benar mencuri perhatian ramai walaupun kedua dua mereka menafikan sebarang hubungan cinta dan berkata hubungan tidak lebih dari sekadar kawan biasa.

Menariknya hari ini menerusi laporan Kosmo!, Johan As’ari mendedahkan yang sebenarnya dalam keluarga beliau pernah timbul perbualan tentang hubungan bersama Shila Amzah dan potensi untuk bergelar isteri. Aww yeah!

Menurut Johan As’ari yang di’temubual, ibu bapanya merestui & pernah meluahkan hasrat untuk meminang Shila andai wanita itu merupakan pilihan hatinya.

“Ayah ada cakap kalau betul dengan Shila, dia akan cuba meminang. Mungkin pandangan orang tua melihat Shila sebagai wanita Muslimah yang baik, bertudung malah ke mana sahaja bersama orang tuanya,” ujar Johan As’ari.


Ashraf Muslim Nafi Isteri Kedua Sudah Hamil, Masih Mencuba

Lewat petang semalam, kami terima beberapa keping gambar yang menunjukkan pasangan pengantin baru Ashraf Muslim dan isteri keduanya, Sakinah luangkan masa bersama di sebuah pusat membeli belah di Kuala Lumpur.

Itu bukan perkara yang luar biasa, mereka sudah bergelar suami isteri — suka hati merekalah hendak lakukan apa pun bersama sama.

Tetapi, pengirim e-mail ini turut memberitahu kami yang fizikal Sakinah kelihatan seperti orang sedang mengandung selain perbuatan Ashraf Muslim yang mengusap perut isterinya itu di’khalayak ramai beberapa kali. Romantic much?

Kami menghubungi Ashraf Muslim untuk mendapatkan kepastian tentang khabar angin ini dan selebriti popular itu pantas menafikan yang isteri keduanya itu sudah hamil.

“Takdelah. Belum mengandung atau apa apa — insyaAllah kalau ada rezeki nanti,” jawab Ashraf Muslim ringkas di’ikuti ketawa penuh makna.

Isu anak ini menjadi topik perbualan utama di kalangan peminat dunia hiburan tempatan selepas perkahwinan kedua Ashraf Muslim diketahui umum kerana di’katakan itulah antara sebab kenapa pelakon ini berkahwin lain.


Neelofa Lega Peminat Kurang Bercakap Tentang Hubungan Dengan Hans Isaac

Kalau bercakap tentang kisah peribadi Neelofa, memang tidak akan terlepas kisah hubungan beliau dengan Hans Isaac yang sebenarnya kini masih menjadi tanda tanya para peminat.

Namun sejak kebelakangan ini, memang agak terasa yang peminat sendiri sudah ramai mendiamkan dari terus berbicara tentang hubungan mereka dan perkembangan ini di’anggap Neelofa sebagai sesuatu yang positif untuk karier beliau.

“Jika bandingkan dengan dulu, sekarang orang dah kurang bercakap mengenai kami. Lagipun kami berdua tidak terlalu menonjolkan diri bersama atau menunjuk gambar bersama atau ke mana-mana bersama sama”

“Jadi lama kelamaan tidak ada isu yang perlu dimainkan lagi dan semua akhirnya akan diam juga,” ujar Neelofa kepada Sinar Harian, semalam.

“Tapi bagi Lofa sekarang fokus Lofa adalah pada kerjaya dan suatu hari nanti jika Lofa bersedia, barulah Lofa akan ke langkah seterusnya,” kenyataan Neelofa yang kami kurang faham — langkah seterusnya dalam percintaan dengan Hans Isaac? Heh.

Dalam perkembangan berkaitan, Neelofa baru sahaja menghabiskan percutian ke London selama lima hari sejak Khamis yang lalu dan mari kita tatap gambar selebriti ini menikmati masa rehatnya di tanah Eropah sana. Enjoice!


Fakta Hiburan Yang Perlu Anda Tahu Sebelum Masuk Pejabat Hari Ini (N.406)

VIDEO HARI INI: Seorang pegawai penjara wanita berusia 36 tahun, Sam Bailey akan membuat anda kagum dengan bakat nyanyian beliau dengan membawakan lagu Listen (Beyoncé).

Kembali menjadi tumpuan ketika persembahan di 2013 MTV VMA, ahli kumpulan *NSYNC Lance Bass kini telah mengikat tali pertunangan dengan teman lelakinya, Michael Turchin. – Just Jared

Mengambil inspirasi dari album terlaris beliau, Merry Christmas Mariah Carey telah bekerjasama dengan OPI untuk mengeluarkan koleksi pengilat kuku edisi terhad. – Entertainment Weekly

Menerusi beberapa gambar yang tersiar, Justin Bieber kelihatan terkejut selepas di’serang oleh seorang lelaki ketika berada di kelab malam sekitar jam 3.00 pagi. – TMZ

Selebriti popular Korea, Lee Hyori telah selamat mengahwini tunangnya seorang pemuzik Lee Sang Soon dalam satu majlis tertutup di kepulauan Jeju dan hanya di’hadiri oleh 90 orang ahli keluarga & rakan rapat pada Ahad lalu. – Soompi

Bekas pasangan kekasih Fizz Fairuz & Almy Nadia khabarnya datang bersama ke sebuah majlis baru baru ini tetapi tidak masuk bersama– elakkan spekulasi orang ramai? – Murai


Filem KL Zombi Kutip RM2 Juta Selepas Empat Hari Tayangan

Berita baik di sebalik kesuraman industri filem tahun ini. Filem terbaru memulakan tayangan pada 29 Ogos lalu, KL Zombi di’khabarkan telah mencapai kutipan RM2 juta hujung minggu lalu.

Filem di’bawah arahan MJ Woo dan menampilkan Zizan Razak, Siti Saleha & Iedil Putra ini juga berjaya menduduki tangga ketiga carta filem paling laris di Golden Screen Cinemas.

KL Zombi merupakan versi filem untuk novel Fixi dengan judul Zombijaya dan telah menelan kos pembikinan sebanyak RM1.3 juta. Pergi ke panggung wayang untuk menonton jika belum.


Puteri Sarah Liyana Kini Nekad Berhenti Berlakon, Dapat Kerja Di Butik Muslimah

Rasanya bukan pertam kali kami dengar yang Puteri Sarah Liyana ingin berhenti berlakon dan untuk kali ini selebriti berusia 28 tahun itu nekad dengan keputusan beliau untuk mengundur diri.

Bercakap kepada Berita Harian, Puteri Sarah Liyana mengakui yang sebelum ini ada meluahkan hasrat untuk berhenti berlakon tetapi ada sahaja perkara yang membantutkan hasratnya itu.

“Bagaimanapun, saya tidak tinggal terus dunia seni dan memilih untuk mengacarakan program mengenai fesyen muslimah di TV2,” ujar Puteri Sarah Liyana.

“Saya sudah dpaat kerja di Butik Eiliya dan akan mula bekerja mulai Oktober ini, dapat juga saya manfaatkan apa yang dipelajari selama lima tahun dulu biarpun bidang diambil dulu berkaitan pengurusan hospitaliti & pelancongan tidak seiring dengan tawaran kerja ini”

Puteri Sarah Liyana juga menafikan yang hasrat untuk berhenti berlakon ini kerana beliau serik dengan kontroversi yang sering melanda dan menegaskan keputusan ini adalah kerana penghijrahan beliau — elak bersentuhan dengan bukan muhrim.


Gossip: Faradhiya Putus Cinta Dengan Suami Orang?

Kali terakhir kita dengar kisah cinta Faradhiya di’sini adalah ketika timbulnya gossip yang beliau bercinta dengan seorang saudagar hotel yang juga merupakan suami orang.

Kisah terbaru yang di’sampaikan menerusi ruangan gossip Kosmo! semalam menyatakan yang Faradhiya kini sudah pun putus cinta dengan jejaka yang di’maksudkan sebelum ini.

“Katanya, Faradhiya sekarang sudah putus cinta dengan seorang lelaki yang wajahnya ala ala Arab. Mesti kacak dan yang nyata, lelaki itu boleh tahan juga mewahnya. Tapi sayang, sudah punya keluarga — kira macam cinta tiga segilah juga ya?”

Namun gossip tersebut tidak menyatakan sebab kenapa pasangan ini putus cinta tetapi sempat berandaian yang Faradhiya kini mungkin sudah sedar akan risiko mencintai suami orang lain.

UPDATE-1: Memberi kenyataan tidak rasmi secara ringkas melalui akaun Twitter beliau, Faradhiya memaklumkan yang beliau sendiri tidak tahu akan kisah putus cinta ini. “All good on my side” — tidak pasti sama ada masih bercinta atau memang tidak bercinta. Hmm.


Lanun Cetak Rompak Mula Jual VCD KL Gangster 2, Hanya RM5

Selepas filem KL Gangster 2 di’sebarkan ke internet oleh mereka yang tidak bertanggungjawab, kini lanun VCD cetak rompak pula menyertai pesta meratah filem arahan Syamsul Yusof ini.

Laporan Harian Metro hari ini menyebut yang sudah ada pengedar VCD cetak rompak menjual salinan KL Gangster 2 secara haram kepada orang ramai & hanya di’jual dengan harga RM5.

“Kita jual VCD ini RM5 saja. Ramai membelinya,” ujar seorang peniaga VCD yang mengakui filem KL Gangster 2 merupakan barang panas ketika ini.

Penerbit KL Gangster 2, Datuk Yusof Haslam yakin yang mereka di’sebalik penyebaran filem KL Gangster 2 ini mempunyai kaitan & telah menyerahkan perkara ini kepada pihak berkuasa untuk mengambil tindakan yang sepatutnya.

“Tindakan segera perlu dilakukan dan saya meletakkan kepercayaan kepada pihak berkuasa untuk menangani masalah ini,” kata Yusof Haslam.


Gambar: Abby Abadi, Farhan Bersanding Untuk Keluarga

Kami di’fahamkan majlis yang berlangsung pada petang Ahad, 1 September 2013 ini bukanlah resepsi penuh perkahwinan Abby Abadi & Farhan — ianya lebih kepada hybrid rumah terbuka Aidilfitri & meraikan pengantin baru ini.

Gambar di’atas diambil oleh rakan media, Media Hiburan yang berkesempatan hadir ke majlis pasangan Abby Abadi & Farhan yang telah berlangsung di Taman Melawati, Kuala Lumpur.

Abby Abadi bernikah dengan Farhan yang 12 tahun lebih muda pada 9 Julai 2013 yang lalu iaitu sehari sebelum menjelangnya Ramadan & pernikahan mereka turut menjadi bualan peminat.

Kami tidak mempunyai gambar lain sekitar majlis ketika & pastinya akan kongsikan dengan anda semua jika ada — sementara itu, layankan gambar pasangan Abby Abadi & Farhan ini.


Zain Saidin Idamkan Majlis Perkahwinan Sempurna Buat Rozita Che Wan

Untuk berkahwin denga Rozita Che Wan adalah keputusan yang paling mencabar bagi Zain Zaidin apatah lagi, bakal isterinya itu sangat dikenali dan menjadi pujaan ramai.

Sebagai seorang lelaki yang bakal menjadi ketua keluarga, Zain Saidin yang kini sibuk bekerja keras demi memastikan perkahwinannya kelak menjadi yang terbaik dan mampu memberi keselesaan kepada tetamu yang hadir.

Beliau turut memberitahu doanya ketika berada di Palestin untuk dimurahkan rezeki termakbul dan masanya kena kerana sekarang Zain memang bekerja untuk mengumpul duit bagi merealisasikan perkahwinan impian mereka berdua.

Zain turut memberitahu jika dahulu diri sendiri menjadi keutamaan kini duit simpanan untuk majlis perkahwinan kelak lebih penting dan dia masih merahsiakan tarikh perkahwinan mereka nanti.

“Saya hanya melunaskan bayaran dan perbelanjaan yang dianggap keperluan penting saja seperti bayaran ansuran rumah dan duit kepada emak. untuk berbelanja besar seperti dahulu sudah lama saya lupakan,” tambahnya lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.405)

VIDEO HARI INI: Jarang kami lihat persembahan live pemuzik kita di’rakamkan dalam setting yang cantik. Ini Go Gerila! tampil di The Wknd Sessions dengan lagu mereka Perjalanan.

Rakan artis, Ed Sheeran mendedahkan yang Taylor Swift sebenarnya tidak menujukan dialog “Shut the f*ck up” ketika di 2013 MTV Video Music Awards buat bekas kekasihnya, Harry Styles dan siapakah yang malang itu? – Huff. Post

Kate Upton telah di’namakan sebagai Model of the Year & akan menerima anugerah (gelaran?) itu di majlis Style Awards ke 10 yang akan berlangsung minggu hadapan. – IBT

Penyampai radio Suria FM, Halim Othman enggan mengulas lanjut mengenai satu kontroversi dakwaan seorang wanita yang mengaku kekasihnya kerana menyifatkan tindakan itu hanya membuang masa. – mStar Online

University of Western Ontario telah membatalkan persembahan Sean Kingston untuk minggu orientasi mereka selepas penyanyi itu di’dakwa terlibat dengan kes rogol beramai ramai. – TMZ

Pelakon Kate Bosworth dan tunangnya Michael Polish khabarnya sudah rasmi bergelar suami isteri dalam satu majlis perkahwinan tertutup yang di’adakan di Philipsburg, Montana USA pada Sabtu lalu. – US Magazine


Shila Amzah: Tiada Sebarang Hubungan Cinta Antara Saya Dan Johan As’ari

Kalau sama sama masih bujang, hubungan rapat antara dua orang artis pastinya menjadi perhatian para peminat — lebih lebih lagi jika ‘kemesraan’ antara mereka terlihat di laman sosial seperti Instagram dan Twitter.

Baru baru ini, peminat mula berspekulasi tentang hubungan mesra antara Johan As’ari & Shila Amzah selepas gambar mereka berdua beraya bersama di’kongsikan di laman sosial.

Tidak kurang juga para peminat yang tampil dengan teori bahawa Shila Amzah merupakan gadis pilihan Johan As’ari yang masih di’rahsiakan identitinya sehingga hari ini.

Menerusi laporan GUA, Shila Amzah tampil memberikan kenyataan beliau berhubung gossip yang menjadi bualan ramai ini & berkata hubungan mereka memang rapat dari dahulu lagi dan bimbang di’tuduh perampas milik orang lain.

“Apabila timbul gosip yang kononnya saya bercinta dengan Johan As’ari, saya memang bimbang jika ada yang beranggapan saya cuba merampas teman lelaki seseorang, Maklumlah, sebelum ini Johan sudah umumkan dia akan melangsungkan pertunangan dalam tahun ini”

“Gambar yang tersebar di laman-laman sosial dan blog-blog hiburan itu sebenarnya diambil ketika saya menghadiri majlis rumah terbuka yang diadakan Johan As’ari. Kami memang sudah lama berkawan iaitu sejak tahun 2010 lagi”

“Bahkan, emak saya dan emak Johan juga berkawan baik. Tidak ada sebarang hubungan cinta antara saya dan Johan. Saya harap peminat di luar sana tidak salah faham,” jelas Shila Amzah.

Penyanyi ini turut berkata yang beliau tidak mempunyai sebarang keinginan untuk memiliki kekasih hati ketika ini dan hanya ingin menumpukan perhatian kepada kerjayanya.

BACA: Johan As’ari Bertegas Hubungan Dengan Shila Amzah Sekadar Teman Biasa


JAKIM Bantah Konsert Lamb Of God, Tidak Selari Syariat Islam

Lamb of God di’jadual akan membuat persembahan buat pertama kali di Malaysia pada 28 September 2013 ini tetapi laporan media terbaru menyebut yang kehadiran kumpulan ini sudah pun menerima pelbagai bantahan.

Jabatan Kemajuan Islam Malaysia (JAKIM) mendesak pihak berkuasa tidak meluluskan permit kemasukan kumpulan metal itu ke Malaysia kerana di’khuatiri akan menyentuh sensitiviti umat Islam di negara ini.

Ketua Pengarah JAKIM, Datuk Othman Mustapha berkat bantahan itu di’buat berikutan genre muzik kumpulan berkenaan yang pernah membuat persembahan dengan mencampuradukkan lagu metal dengan bacaan ayat ayat suci al-Quran.

“Kumpulan itu juga pernah mengundang kontroversi sebagai sebuah kumpulan yang memuatkan unsur spiritual jahat dan anti ketuhanan oleh masyarakat Kristian sendiri,” ujar beliau lagi.

Datuk Othman Mustapha menambah lagi yang persembahan muzik secara keterlaluan sehingga menyebabkab penonton hilang kawalan boleh mencetuskan pelbagai masalah lain termasuk insiden pergaduhan & merosakkan harta benda awam.


Datuk Yusof Haslam: Tindakan Undang Undang Akan Tetap Diteruskan

Selaku produser dan pengalamannya hampir 30 tahun dalam industri perfileman, Datuk Yusof Haslam mewakilkan anaknya yang juga pengarah kepada filem KL Gangster 2, Syamsul Yusof yang tidak dapat hadir kerana tertekan setelah filem yang dijangka keluar pada 3 Oktober telah disebarkan oleh perompak digital sebulan lebih awal.

Melihat industri filem yang semakin tenat Datuk Yusuf Haslam menegaskan bahawa tindakan undang undang akan diambil kepada mereka yang berkenaan.

“Menwarwarkan kepada internet hasil karya seseorang adalah perbuatan sabotaj yang kejam dan amat menjijikkan. Sebagai penerbit dan bekas pengarah filem isu ini amat sensitif kerana melibatkan hasil karya orang lain,” ujarnya yang ditemui di majlis sidang media Isu Cetak Rompak Filem KL Gangster 2.

Walaupun filem yang disebarkan itu hanyalah bahan raw yang hanya 70% peratus siap ianya tetap memberi impak kepada filem yang mensasarkan kutipan sebanyak 15 juta.

Ujar Datuk Yusuf lagi, siasatan telah mula dijalankan dan pihak Skop Production sendiri dengan kerjasama pihak berkuasa telah menubuhkan satu badan dan kini mereka telah menemui beberapa tekaan untuk mengaitkan dengan individu yang bertanggungjawab.

“Saya dengan beberapa orang telah turun ke kawasan dan menemui beberapa clue yang dapst mengaitkan individu tersebut namun tiada bukti dan selebihnya pihak berkuasa akan menjalankan siasatan lanjut.”

“Melihat dari kes ini saya tengok ianya telah dirancang awal dan amat mengejutkan kerana perkara ini pertama kali dalam sejarah perfilem Malaysia.”

“Apabila karya telah dicuri tidak akan ada kompromi dan ianya sebagai pengajaran kepada produser filem temptam yang lain oleh itu pihak kami tidak akan berdiam diri dan akan menyaman jutaan ringgit.”

Pengurus Besar Grand Brilliance, Tengku Iesta Putra Tengku Alauddin selaku promosi turut memberitahu bahawa untuk promosi dia akan meneruskan untuk apa yang dirancang dan penukaran dari segi promosi masih lagi dalam perbincangan.


Aiman Hakim Redza: Gosip Cinta Dengan Nur Fathia Tiada Faedah Buat Peminat

Status percintaan mereka sehingga hari ini sebenarnya masih lagi kabur walaupun kedua dua mereka mengakui senang dengan hubungan yang terjalin & peminat sendiri boleh menilai keakraban mereka.

Ditanya sekali lagi tentang status hubungan mereka, Aiman Hakim Redza tetap tidak mahu berkongsi lebih lanjut tentang hal ini kerana ianya tidak mendatangkan faedah buat para peminat.

“Seperti saya katakan sebelum ini, ia adalah perkara peribadi yang tiada kena mengena dengan hal kerjaya saya dan tidak berfaedah pun kepada peminat,” ujar teraju utama drama bersiri Diandra ini.

Dalam laporan mStar Online yang sama hari ini, Aiman Hakim Redza turut menafikan khabar angin yang mengatakan beliau di’kongkong oleh Nur Fathia sehingga menjejaskan perjalanan kerjanya.

“Saya tidak tahu daripada mana berita ini timbul kerana setahu saya, sebelum Ramadan lalu hanya satu telefilem yang saya berlakon berjudul Jodoh Jodoh untuk TV9 yang melibatkan kami digandingkan bersama”

“Jika dia ada datang ke set pun bukan untuk melihat atau berjumpa saya tapi kerana hal kerja,” tambahnya lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.404)

Bukan pertama kali bintang remaja ini punyai masalah dengan polis trafik, terbaru Justin Bieber telah di’tahan memandu secara berbahaya dan di’dapati tidak mempunyai lesen memandu sah. – TMZ

Selepas gagal mendapatkan Dr. Luke untuk menjadi juri American Idol, pencarian akan tetap di’teruskan dan ini akan menyebabkan musim terbaru program realiti TV itu akan tertunda. – The Hollywood Reporter

Pengurus Miley Cyrus berkata yang penyanyi itu sangat gembira dengan persembahan beliau di MTV Video Music Awards baru baru ini walaupun mendapat kritikan dari penonton di seluruh dunia. – US Magazine

Kesemua anggota lain Big Bang Seungri, Taeyang, T.O.P dan Daesung akan menyertai konsert akhir G-Dragon, One of a Kind The Final yang akan berlangsung di Seoul selama dua hari. – Soompi

Selepas beberapa hari bertebaran kisah mereka, akhirnya laporan terbaru menyebut yang pasangan Catherine Zeta-Jones & Michael Douglas disahkan telah berpisah dna tidak lagi tinggal bersama. – CNN


Shasha Saidin Dan Awi Rafael Intim, Bicara Soal Jodoh

Sebelum ini gosip bertebaran berkenaan hubungan intim yang berlaku di antara Shasha Saidin dan Awi Rafael namun begitu Awi Rafael awal lagi sudah menepis gosip tersebut.

Mendengar dari kenyataan Shasha, dia memberitahu bahawa hubungan dengan Awi Rafael masih lagi di fasa berkawan dan apabila ditanya soal jodoh Shasha memberitahu dia menyerahkan segalanya kepada takdir.

Memberitahu Awi Rafael seorang lelaki yang baik, matang, bijak dan sangat berpengetahuan di dalam bidangnya membuatkan mereka senang bercerita sebagai kawan.

Namun begitu dia tidak menolak jika suatu hari dia dijodohkan dengan Awi kerana masing-masing solo.


Filem KL Gangster 2 Bocor Ke Internet - Satu Strategi Pemasaran?

Terkejut kami malam tadi apabila seorang peminat dunia hiburan kongsikan satu pautan yang menawarkan muat turun penuh filem terbaru arahan Syamsul Yusof, KL Gangster 2.

Awalnya kami sangka yang ini satu pautan (link) spam tetapi apabila kami muat turun sendiri, nyata fail yang di’tawarkan mengandungi filem penuh KL Gangster 2 yang memang di’tunggu ramai.

Syamsul Yusof cuba kami hubungi ketika berita ini sampai tetapi telefon bimbit beliau tidak berjawab — mungkin sudah tidur.

Kami paparkan beberapa screenshot dari fail yang di’dakwa sebagai filem penuh KL Gangster 2 ini untuk tatapan anda. Kalau minta pautan terus, memang tidak dapat kami berikan, maaf.

UPDATE-1: Syamsul Yusof menerusi akaun Facebook beliau meluahkan rasa kesal dengan penyebaran filem terbaru beliau ini dan akan mengambil tindakan sekeras kerasanya terhadap mereka yang bertanggungjawab.

KL Gangster 2 yang menampilkan pelakon seperti Aaron Aziz, Adi Putra & Rosyam Nor di’jadualkan bakal menemui penonton pada 3 Oktober ini.


Fakta Hiburan Yang Perlu Anda Tahu Sebelum Masuk Pejabat Hari Ini (N.403)

VIDEO HARI INI: Teaser sikit untuk single terbaru kumpulan K-Pop KARA, Damaged Lady

Disebabkan isu sentimen perbalahan kaum 13 Mei 1969 yang ditunjukkan di dalam filem ‘Tanda Putera’ Ketua Menteri Pulau Pinang, Lim Guan Eng mengarahkan agar filem tersebut yang dijangka mula ditayangkan mulai esok supaya tidak menayangkan di seluruh negeri Pulau Pinang. – Astro Awani

Baru sahaja Metallica datang ke Malaysia kini kumpulan Metal dari Amerika Syarikat, Lamb Of God pula di bawa masuk. Namun ada beberapa NGO yang membantah kemasukkan mereka yang dijangka membuat persembahan pada 28 September ini kerana sentimen keagamaan. – Utusan Malaysia

Pasangan Hollywood yang sudah bersama hampir 4 tahun, Khloe Kardashian dan Lamar Odom sebelum ini dikatakan bakal bercerai disebabkan Lamar mempunyai masalah dadah namun begitu sumber tersebut nyata meleset selepas sumber memberitahu Lamar balik ke rumah dan berbincang secara serius bersama Khloe yang ingin membantu selepas beberapa hari menghilangkan diri. – TMZ

Percintaan di antara Sarimah Ibrahim dan jejaka berbangsa Perancis selama dua tahun akhirnya menemui jalan buntu selepas dua faktor yang menyebabkan mereka berpisah iaitu Agama dan juga budaya. – Murai

Chef selebriti yang berdarah campuran Filipina-China, Chef Bruce Lim pernah bercita-cita untuk menjadi tentera laut sebelum membuat keputusan untuk bergelar tukang masak. – mStar Online


Gambar: Di Sekitar Majlis Tayangan Filem ‘Psiko Pencuri Hati’

Filem bergenre suspen, ‘Psiko Pencuri Hati‘ arahan Namron satu percubaan yang baik apabila mengandingkan nama pelakon berbakat seperti Bront Palare, Sharifah Amani dan juga Sein Ruffedge.

Mengisahkan tentang Sidi (Bront Palare) seorang penulis Novel yang mahu menyelidik seorang pembunuh upahan akhirnya bertemu dengan Wani lakonan Sharifah Amani di sebuah pulau. Perjalanan cerita yang agak menarik pasti menarik minat penonton di Malaysia untuk pergi menonton, tayangan filem ini bakal bermula pada 5 September, nantikan!

Sebelum itu kami selitkan momen-momen selebriti yang hadir ke majlis tayangan yang berlangsung di Cineleisure, [email protected], Damansara semalam.


Sein Bakal Timang Cahaya Mata Yang Ke-3?

Bertemu pelakon Sein, di Majlis Pra Tonton Filem Psiko Pencuri Hati di Cathay Cineplex semalam telah memberitahu kepada pihak media bahawa dia sedang menantikan cahaya matanya yang ke-3. Menurutnya kini kandungan isterinya telah memasuki 4 ke 5 bulan.

“Alhamdulillah saya sangat bersyukur dengan kehidupan yang saya lalui buat masa sekarang kerana bagi saya semuanya cukup sempurna dan sungguh bahagia. Terasa semuanya lengkap. Tambahan lagi isteri saya akan melahirkan anak yang ke-3 kami. Usia kandungannya pula telah memasuki 4 ke 5 bulan,”katanya.

Sementara itu, ketika ditemui dia yang diberi peranan sebagai Dr. Khai dalam filem terbaru arahan pelakon dan juga pengarah Namron telah sedikit sebanyak mengubah watak-wataknya sebelum ini.

“Saya sangat suka dengan watak ini kerana ia berbeza dari watak-watak yang pernah saya lakonkan sebelum ini dan bekerja dengan Namron amat menyeronokkan dan juga pelakon-pelakon lain yang hebat. Jadi saya berharap peminat-peminat di luar sana jangan lupa untuk saksikan filem ini pada 5 September ini,”.

Para peminat-peminat filem tempatan jangan lupa untuk saksikan filem yang bercorak thriller ini kerana banyak aksi yang mencabar dan berlainan dalam filem ini yang perlu anda tonton sendiri. Ayuh jangan lupa untuk singgah ke pawagam-pawagam seluruh tanah air untuk menyaksikan filem terbaru berjudul Psiko Pencuri Hati bermula 5 September ini.


Fakta Hiburan Yang Perlu Anda Tahu Sebelum Masuk Pejabat Hari Ini (N.402)

VIDEO HARI INI: Michelle Phan, satu nama yang tidak asing lagi bagi mereka yang mahu belajar menyolek diri sendiri. Kali ini dia menyuruh kekasihnya pula melakukan solekan ke atas mukanya. Fabulous!

Benda paling menakutkan yang selalu terjadi di kalangan belia di Malaysia iaitu Muflis, mujurlah ada satu institusi yang dikenali sebagai Insolvensi yang akan membantu menyelesaikan masalah yang terjadi kepada Aweera yang juga anggota kumpulan Mojo yang telah disenarai hitam sebagai muflis. Selepas heboh diperkatakan dia akui kariernya sedikit terjejas. – Malaysian Digest

Beberapa ketika ini nama Zizan Razak dikaitkan bakal mengendalikan rancangan realiti popular Akademi Fantasia 2013 dan mengakui berasa kerdil apabila dibandingkan dengan pengacara-pengacara sebelum ini seperti Dato’ AC Mizal, Dato’ Aznil Hj. Nawawi dan Sarimah Ibrahim. – mStar Online

Pertama kali menyambut ketibaan syawal di dalam penjara, Ameng Spring yang terlibat di dalam penyalahgunaan dadah memberi nasihat kepada artis baharu bahawa dadah hanyalah keseronokkan sementara yang akan memusnahkan hidup.- Sinar Harian

Baru sebulan melahirkan Prince George, Kate Middleton tampak slim apabila membuat kemunculan pertama membeli barangan dapur di kediaman keluarganya di Anglesey, Wales. – Us Weekly

Pelakon indonesia Marshanda rupanya pernah mengalami masalah depresi ketika zaman kecilnya akibat dari perceraian orang tua. Cara terbaiknya ketika itu adalah meluahkan rasa hatinya kedalam YouTube. – Detikhot


Man Bai Bakal Rakam Single Terbaru Selepas ‘Kau Ilhamku’

‘Kau Ilhamku’ Lagu berhantu bagi mereka yang melalui era 80-an dan sehingga kini masih lagi menjadi pilihan di karaoke dan siulan anak muda di sini yang menandakan lagu tersebut tidak lapuk ditelan dek zaman.

Selepas senyap hampir 20 tahun Man Bai yang membuat kemunculan istimewa baru-baru ini sempat berkongsi cerita bakal merakamkan single terbaru bersama bekas kumpulannya, Gersang.

Menurut Man Bai, konsepnya sudah ada yang mana masih mengetengahkan konsep 80-an namun diberi nafas segar untuk lagu yang masih lagi dalam proses perbincangan lanjut bersama anggota lain iaitu Acis, Man Greng, Jojet dan Kid.

Jika tiada aral melintang, tahun depan peminat setia boleh mendengar single mereka yang dijangka siap.

Sebelum itu, untuk kekalkan mood rajin anda di tempat kerja, kami selitkan lagu ‘Berhantu’ ini untuk ingat kembali momen manis anda bersama seseorang.


Selepas Filem KL Gangster 2, Syamsul Bakal Tamat Zaman Bujang

Pelakon dan juga pengarah yang kacak bergaya, Syamsul Yusof berkongsi berita gembira apabila memberitahu bakal menamatkan zaman bujang selepas penanyangan filem paling ditunggu dan diyakini kualitinya, KL Gangster 2 pada 3 Oktober depan. Tahun depan ke?

Namun begitu menurutnya yang kini digosipkan sedang bercinta denga puteri Sarah tidak mahu menghebohkan lagi identiti sebenar bakal isterinya sehinggalah sampai waktu yang sesuai.

Tambah Syamsul lagi, keluarganya selaku penerbit filem yang menelan belanja sebanyak 4.5 juta itu tidak pernah mendesak dan ada juga bertanya bila mahu menamatkan zaman bujang namun begitu disebabkan kesibukan yang terlampau melambatkan proses tersebut.

Iyelah, filem yang ditunggu ini rupanya sudah dua tahun tertangguh dek kesibukan Syamsul di dalam melakukan pekerjaan lain seperti berlakon dan mahu kualiti terbaik untuk buah tangan terbarunya ini.

Antara filem yang pernah diarahkan oleh anak muda yang berbakat besar ini jumlahnya 7 buah, KL Drift, Aku Bukan Tomboy dan Bohsia:Jangan Pilih Jalan Hitam.